
ătălia dela Akimowka 


La sfârşitul lunei Septembrie, o Armată Română şi una Ger- 
mană, care formau aripa sudică a frontului răsăritean aliat, se 
găseau dispuse între Nipru la Sud de Saporoshje şi Marea de 
Azov, angajate în acelaş timp și în Crimeia unde pregătirile de 
ofensivă erau în curs, 


Aceste armate trebuiau să asigure spaţiul dintre Marea de 
Azov şi Nicopole, acoperind comunicațiile peste Nipru şi să reali- 
zeze cucerirea Crimeiei , spre Est, urmau să înainteze exploatând 
rezultatele progresiunei forțelor mecanizate germane, gata să se 
dirijeze dinspre Nord din regiunea Niprului către Berdjansk şi 
Rostow, 

În acest ansamblu, s'a produs desnădăjduita ofensivă roşie 
care urmărea să-și deschidă drum către Crimeia şi Berislaw, dis- 
trugând aripa de Sud aliată, pentru a pune din nou stăpânire pe 
malul Mărei Negre, unde Odesa şi Crimeia erau serios amenințate. 

Astfel a luat naştere marea bătălie dela Marea de Azov, 
care cuprinde o serie de alte bătălii date concomitent în diferite 
sectoare ale frontului. 

În acest cadru, bătălia dela Akimowka constitue cea mai 
emoţionantă și strălucitoare victorie românească prin faptul că 
s'au distrus în acest sector valoarea a 3 divizii bolşevice şi s'a 
interzis inamicului revărsarea în spatele forțelor aliate, ea va trece 

MAREA DE AZOWB 


în Istorie, drept simbol al afirmării virtuţilor noastre ostășeşti, 
faptă de arme pilduitoare peste veacuri, 

Brigada de Cavalerie Colonel Măinescu V, trecută la Est 
de Nipru, intră la 23 Septembrie sub ordinele Corpului de Armată 
von Salmuth, pentru a înlocui Detașamentul Colonel Boddien pe 
aliniamentul Rodionowhka —Akimowla —Kol. Kaiserthal, cu misiunea 
de a bara pătrunderea inamicului pe direcţia generală Melitopol— 
Akimowka, acoperind dreapta Corpului German între Kol. Kaiserthal 
şi Marea de Azov. 

Direcţia  Melitopol—Akimowka, era o direcţie extrem de 
importantă căci oferea drumul cel mai scurt către Berislaw, unde 
se găsea elementul vital al aripei de Sud aliate, podul de peste 
Nipru , era calea cea mai uşoară și mai directă spre Crimeia, 
lovind în acelaşi timp în spatele forțelor aliate. 

Bararea acestei direcţii a fost dată de către Corpul de 
Armată German, în seama Brigadei de Cavalerie Col. Măinescu. 
Ordinul Corpului de Armată German cuprindea în esenţă: 


— Corpul de Armată German, apără linia atinsă şi cu 
Brigada de Cavalerie Română Col. Măinescu înlocueşte în noap- 
tea de 24/25 Septembrie, Grupul »Boddien« în sectorul de 
până acum, 

— Comandamentele înaintate vor fi trimise cel mai târziu 
24 Septembrie dimineaţa, la P. C. a Grupului >Boddien« în 
Rodionowka. 

Inlocuirea va fi astfel făcută încât să nu fie observată 
de inamic. 

— 1 Companie Vânători Care (care până în prezent era 
în Grupul Boddien) se pune la dispoziția Brigadei de Cavalerie 
Română. 

In ziua de 23 Septembrie după un marş de 80 km. Brigada 
intră în zona Annowka-—Nowo  Danilowka şi a luat legătura cu 
Colonel Boddien la Rodionowka, recunoscând sectorul şi fixând 
condițiunile de înlocuire, 

Intre Kol. Kaiserthal şi limanul Molotschnoje, inamicul dispu- 
nea la 23 Septembrie 1941, de circa 3 batalioane cu 2—3 baterii 
de câmp şi 2 baterii grele , atitudinea inamicului era foarte agre- 
sivă, constând din puternice incursiuni executate variabil noaptea 
şi ziua, artileria executa trageri numeroase iar aviația sa activa 
intens prin bombardamente de zi şi de noapte, astfel că Detașa- 
mentul V, Boddien era ţinut într'o continuă încordare, 

Terenul era plat, caracteristic de stepă, cu acoperiri de 
plantaţii regulate în special la Nord-Est de linia Akimowka-— 
Rodionovka. 

Colonelul Boddien aprecia ca sector foarte periculos regiu- 
nea Rodionovka, unde acoperirile prilejuiau incursiunilor inamice, 
condițiuni favorabile, iar acţiunile de peste liman prin îmbarca- 
ţiuni erau frecvente. 

S'a stabilit că în ziua de 24 să se facă recunoaşterile şi 
deplasările, iar înlocuirea să se execute în cursul nopții de 
24|25, până la ora 24, astfel ca Detaşamentul V. Boddien să 
poată deveni liber. 

In urma recuncaşterilor făcute de comandamentul  brigadei, 
sa ajuns la concluzia că, deşi sectorul  Rodionovka este prielnic 
acoperirii inamice, direcția cu şoseaua Melitopol—Akimovka este 
mult mai importantă pentru apărare, deoarece înaintarea inamicului 
“pe această direcție este indicată prin marele rezultate ce le-ar 
putea obţine în ansamblu, apoi concentrarea forțelor şi progre- 
siunea lor se făcea în condițiuni optime, 

Brigada de Cavalerie a dat în ziua de 23 Septemvrie un 
ordin de recunoaștere şi deplasare pentru ziua de 24 Septembrie 
în vederea intrării în poziţie. În dimineața de 24, comandanții de 
regimente şi comandanții de unități, împreună cu şeful de stat 
major, au făcut recunoaşterile respective, iar la ora 14 s'a dat 
ordinul de operatii Nr. 132, care cuprindea în esență: 


1. — Inamicul ocupă cu circa un regiment, aliniamentul 
Hf. Molotschy — 2 km. Est Kol. Johonnesruh, având elemente 
împinse către Kol. Darmstadt! şi Gutterthal. 

In regiunea Est Kol. Darmstadt se găsește un câmp de mine. 

Inamicul acţionează prin patrule în scopul de a face prizo- 
nieri şi deasemeni execută incursiuni în forță. 

Artileria sa, amplasată la 2 km. Nord-Est Hf. Taschischen 
execută trageri de hărţuială. 

O grupare puternică de artilerie se găsește la Est  Moghila 
Nogajkaja. 

Pare că inamicul îşi are majoritatea forțelor în regiunea 
Melitopol. 

Activitatea aviaţiei inamice este foarte intensă și are multă 
preciziune, 


2, — Misiunea Brigadei de Cavalerie este ca, înlocuind 
Detașamentul Colonel Boddien, să apere sectorul cuprins între 


liman şi Kol. Kaiserthal inclusiv, în strânsă legătură cu Divizia 
Germană, 

3, — Hotărtrea: Brigada va interzice cu majoritatea miţloa- 
celor pătrunderea inamicului, în special pe direcţia Hf. Tascht- 
schnak—Akimovka, spriținindu-și dreapta pe Rodionovka, iar stânga 
pe Kol. Kaiserthal. 

Supravegherea pe malul de West al Limanului. 

4, — Poziţii: rezistență pe aliniamentul  Rodionovka 2 km. 
Nord-Est Akimovka—Hol. Kaiserthal. 

Avantposturi pe aliniamentul Nord-West Hf. Elbnik-—kol. 
Gutterthal — Kol. Darmstadt. 


5, Dispozitiv : 


Două sectoare: Regt, Colonel Carp și Regt. Colonel Bossie 
(stânga), 

Limita de despărţire: şoseaua /f. Taschtschenak-—kKol, Du- 
mitrovka (la Regt. Colonel Bossie), 

a) Regimentul Colonel Carp, întărit cu o companie germană 
anti-car, 8 aruncătoare Brand, 2 piese A. C. şi 2 plotoane mitra- 
lieră, va apăra sectorul afectat, interzicând în special direcţia H/. 
Molotschoje—Rodionowka şi în a doua urgență Hf. Tascht- . 
schnak — Alexandrowka. 

Va supraveghea limanul începând dela Nord Hf. Altagir, 
spre Nord (Movila 1500 m. Nord Hf. Altagir). 

b) Regimentul Colonel Bossie, întărit cu 9 piese anticar, 6 
aruncătoare Brand şi 2 plotoane mitraliere, va apăra sectorul men- 
ționat, barând în special direcția Kol. Gutterthal—Akimowka şi va 
menţine strâns legătura cu Divizia Germană. 

Legături tactice : 

a) Cu Divizia Germană, din aripa dreaptă a Corpului von 
Salmuth, printr'un ploton din Regimentul Colonel Bossie la Kol. 
Kaiserthal, pe liziera de Nord-Est. 

b) Intre Regimente, printr'un ploton dat de Regimentul Co- 
lonel Carp, la 600 m. Sud-Est încrucișarea C. F. cu șoseaua, 


Rezerva. 


a) Regimentul Colonel Korne Radu, amplasat Nowo Dani- 
lowka, în măsură să intervină: 

Defensiv : 

— Pentru a opri pătrunderea între Akimowka și Kol,Kaiserthal, . 


21102 


— A opri înaintarea inamicului, care ar pătrunde eventual 
între Rodionowka şi Kol. Dumitrowka. 


Ofensiv : 


— Contraatac pe direcţia Balka /Jurizina—kKol. Eigenfeld. 

— Contraatac pe direcţia Alexandrowka— Rodionowka sau 
Alexandrowka—Akimowka. 

b) Escadronul Mecanizat, amplasat la Wladimirowka, va 
interveni la ordin în legătură cu Regt. Colonel Korne R. 

Va face supravegherea malului de West al limanului până 
la Marea de Azov, prin patrule zilnice (după ordine speciale). 

6. — Artileria. Două grupări de sprijin direct. 


7, — Caii la mână în regiunea Kol. Ternowo—kKol. Wolka- 
neschty. 


8. — Intrarea în dispozitiv, cu începere dela 24 Septemvrie 
orele 19 şi va fi terminată cel mai târziu până la ora 3. 


* 
+ + 


In după amiaza zilei de 24 către orele 15,30, Regimentele 
au început deplasarea pe jos către poziții. Deplasarea s'a făcut 
în grele condițiuni, deoarece oamenii erau obosiţi pentru că intrarea 
în zona Annowka—Nowo Danilowka s'a făcut în cursul nopţii de 
23/24, etapa executată fiind de circa 80 km. iar activitatea aeriană 
şi de artilerie inamică, era foarte intensă, ceeace impunea ca apro- 
pierea să se facă pe pachete şi cât mai adăpostit, 


La căderea serei, a început înlocuirea și organizarea poziției. 
P. C. înaintat al Brigadei s'a deplasat în cursul nopții la Wladi- 
mirowka. 

Dispozitivul realizat de Brigadă, este cel din schița Nr. 1, 
caracteristica lui este: dreapta şi centru tare, iar rezerva formată 
din cel mai rapid regiment al Brigadei, plasat astfel ca să intervină 
în condițiuni optime în orice parte a frontului. Caii la mână au 
fost lăsaţi departe pe valea Domușia, deoarece menţinerea lor mai 
aproape de front era imposibilă, din cauza aviaţiei şi a artileriei 
șrele inamice, 

Cu toate că inlormaţiunile ce le avea Brigada concludeau 
că o acțiune ofensivă inamică nu este de întrevăzut, s'au produs 
două evenimente semnificative : 


— în ziua de 23 şi 24, avanposturile Detașamentului Boddien 
aflate la Hf. Elbink, Kol. Gutterhal şi Kol. Darmastadt, au fost 


ui 


atacate şi respinse, ceeace a impus ca avanposturile noastre să 
fie aşezate numai la circa 1500 m. în faţa poziţiei; 


— în cursul nopţii de 24/25 la ora 3, o incursiune mai pu- 
ternică ca oricând (circa 80 soldaţi şi partizani), cu multe arme 
automate şi sprijinită de artilerie, a atacat dreapta Regimentului 
Colonel Bossie la Akimovka, dealungul Căei Ferate și incursiunea 
a fost respinsă, capturându-se prizonieri, un prizonier a declarat 
că face parte din Reg. 667 care a venit în după amiaza zilei de 
24 dela Melitopol, regiment din compunerea Diviziei 218. 


Aceste două indicii au trezit bănuiala că nu este exclus ca 
inamicul să pregătească o acțiune de altă natură decât defensivă 
şi s'au luat măsuri de precizarea situaţiei, 

Pentru că incursiunea inamică s'a produs chiar în noaptea 
înlocuirii şi era compusă şi din partizani localnici, s'au strâns în 
ziua de 25 toţi bărbaţii dela 15 ani în sus din tot sectorul Bri- 
gadei şi au fost internaţi într'un lagăr, iar măsurile de pază s'au 
amplificat. 

In scopul de a avea în imediată apropiere o unitate care să 
intervină în cazul când o nouă incursiune puternică s'ar produce 
şi ar pătrunde, s'a deplasat un escadron din Regimentul Colonel 
Korne, la Wladimirovka, pentru a-l utiliza în cel mai scurt timp 


în situația când rezervele regimentelor aflate pe jos, nu ar fi avut 


timpul material să se deplaseze oportun. 


În ziua de 25 au fost trimise pe tot frontul, puternice patrule 
pentru a informa ce este în faţa Brigadei şi a permite avanpostu- 
rilor să fie împinse mai spre Nord-Est. Patrulele nu au putut 
înainta decât circa 500 m. dincolo de avanposturi, fiind primite 
pretutindeni de un foc intens de arme automate, 


Pentru noaptea de 25/26, s'a organizat câte o incursiune 


către Hf. Elbink şi Kol. Darmstadt, în scopul de a ne lămuri ce 


este la inamic. 
Incursiunile s'au produs pe la orele 23, 


Incursiunea Regimentului Bossie a fost oprită de un baraj - 


puternic de arme automate, iar cea a Regimentului Carp, cu toate 
că nu a putut înainta decât 300 m. dincolo de avanposturi, a 
surprins un post sovietic, care, retrăgându-se în grabă, a lăsat un 
soldat mort pe teren, soldat care făcea parte dintr'un regiment al 
Diviziei 99 (Reg. 964), 

Prezenţa în fața Brigadei a unor elemente din două divizii 


i i ei mind e 

diferite a părut suspect, însă faptul nu era atât de concludent de- 
oarece adesea ori în cursul luptelor dintre Nistru și Bug s'au 
întâlnit ariergărzi formate din diferite M. U., cu toate acestea 
Comandamentul Brigadei a rămas atent şi a intensificat măsurile 
defensive. 

In ziua de 26 la orele 3,30”, Regimentul Bossie raportează 
că este atacat puternic pe tot frontul, iar Regimentul Carp infor- 
mează că puternice patrule presează către Rodionovka. 

Artileria inamică execută un bombardament extrem de viu 
în special în regiunea Akimovka. 

Trupele sovietice atacau cu un regiment călare pe C. F. şi 
şosea, iar cu alt regiment la Vest de satul Akimovka, fiind puter- 
nic sprijinite de artilerie, circa 4 baterii grele şi 6—7 baterii de 
câmp; deasemeni aviația sa, bombarda şi mitralia la pământ uni- 
tăţile Regimentului Bossie. Ambele regimente inamice care atacau 
în sectorul Regimentului Bossie, făceau parte din Divizia 218 
(Reg. 667 şi Reg. 658), refăcute în interior și aduse dela Melitopol 
în zilele de 24 și 25. 

Regimentul Bossie a rezistat primului șoc inamic, Căpitanii 
Rădulescu Virgil şi Cristea Dumitru cad eroic, de la orele 4,30” 
a început să cedeze teren, copleşit de superioritatea numerică a 
bolșevicilor şi de focul aviaţiei şi al artileriei, 

Divizionul vajnicului Maior Joan, ţinea cu greu piept puho- 
iului bolșevic. 

Presiunea inamicului devenind crescândă, Regimentul Bossie 
a raportat că nu crede că mai poate ţine satul Akimowka. 

Regimentul Carp informează că stânga lui nu mai are legă- 
tură cu Colonelul Bossie; această aripă a Regimentului Carp 
atacată puternic de front, ameninţată şi pe flanc, este într'o si- 
tuaţie foarte periculoasă. 

Brigada a ordonat prin radio ca Regimentul Bossie să-şi 
mute rezistența pe linia de copaci de la imediat Sud-Vest Aki- 
mowka, reluând legătura cu stânga Colonelului Carp; aripa stângă 
a Regimentului Carp (Escadronul Căpitan Hanganu) să se re- 
plieze până la 1 km. Nord Movila Rodionowkaja, refăcând legă- 
tura cu Colonelul Bossie. Căpitanul Franc AL, Şeful Biroului 3, 
a fost trimis de către șeful de stat major la Regimentul Colonel 
Bossie, să informeze asupra situaţiei să ia măsuri ca în cazul unei 
replieri să cedeze pas cu pas, călare pe șoseaua Akimowka, păs- 
trând coeziunea în dispozitivul regimentului, 

În același timp s'a ordonat Regimentului Colonel Korne să 
se deplaseze la Alexandrowka, de unde la ordinul Brigadei va 
interveni, fie să bareze înaintarea inamicului la Vest de C. F,, 
fie să contraatace la Est de C. F. 


La ora 5.30 efortul inamic se desena tot mai precis călare 
pe C. F.; Colonelul Bossie raportează că a fost aruncat din 
Akimowka, are pierderi foarte mari, iar pe câmpul de luptă au 
rămas căzuţi pentru Patrie majoritatea comandanților de esca- 
droane şi plotoane. Înaintarea inamicului continuă viguros şi regi- 
mentul a fost forţat să se replieze către Sud-Vest, astfel că în 
faţa satului Akimowka şi către Sud-Est de Akimowka nu are decât 
frânturi de plotoane şi deci, pe direcția de efort a inamicului, nu 
este nimic închegat. 


Colonelul Carp raportează că stânga lui a fost forțată să se 
replieze cu pierderi, deoarece inamicul a pătruns în spatele ei, ajun- 
gând până în poziţiile divizionului de artilerie şi nu se mai ştie nimic 
despre o baterie, 

Când şeful de stat major primea, la radio," aceste ştiri ex- 
trem de grave, lovituri de artilerie și brandturi cădeau în satul 
Vladimirowka, în jurul postului de comandă, iar răpăiala armelor 
automate umplea văzduhul dela un capăt la celălalt al sectorului 
Brigadei ; zgomotul înăbuşit al mitralierelor rusești se auzea foarte 
aproape de P. C.,; un partizan a fost prins în apropierea popotei, 
scoțând o mitralieră din pivniţă. 

Aviația bolșevică aruncă fără încetare, tone de bombe 
asupra Brigadei. 

Se citeşte pe fețele tuturor că suntem la un pas de pră- 
pastie ; Brigada ruptă în două şi un gol de 3—4 km. la centru 
prin care inamicul înainta în puhoiu; spatele aripei drepte aliate 
era deschis, iar drumul către Crimeia şi Berislav, liber. Regimentul 
Colonel Korne, în deplasare spre Alexandrovka, chiar dacă ar fi 
putut opri o clipă progresiunea inamicului prin gol, forțele sovie- 
tice foarte numeroase (o divizie și jumătate) puternic sprijinite de 
artilerie şi aviaţie puteau rupe frontul Brigadei pe oriunde, căci 
eram subţiri peste tot, rezerve nu mai erau şi ajutoare nu speram 
să ne vină de nicăeri, căci Corpul de Cavalerie se găsea de- 
parte, iar Corpul de Armată German nu avea nici el. 


Un pumn de Români; pierduţi în stepele Nogaice, pe malul 
Mărei de Azov, departe, foarte departe de Țară! 3 
Posibilităţi logice de stăpânirea situaţiei, nu erau, 

În acea clipă de răscruce pentru existența Brigadei de Ca- 
valerie Colonel Mâinescu, când toate jertfele noastre de la 
Prut până la Marea de Azov, amenințau să devină inutile, când 
toată gloria adunată cu atâta trudă se pregătea să-și ia sborul, a 
răsărit în sufletul nostru, imaginea îndepărtată a Patriei şi am 
simţit pe umerii noştri demnitatea mândriei românești. 

Aici în inima Rusiei, reprezentam în fața lumei, Neamul 
Românesc cu toate aspiraţiunile și nădejdile lui. 

O brigadă de Cavalerie românească se găsea așezată pe o 
direcțiune de o apăsătoare importanță pentru întreg ansamblul 
sudic aliat. 

Atunci, într'o supremă şi definitivă încordare, Comanda- 
mentul Brigadei şi toată Brigada, s'a hotărît să se bată până la 
ultimul soldat şi ofițer, pentru a răsturna înaintarea inamicului ; 
decât o bătălie pierdută, lăsând să fluture deasupra stindardelor 
româneşti întunerecul unei înfrângeri, mai bine o brigadă mai puţin, 
dar căzută la datorie pentru Țară și Cruce, acoperindu-se 
de glorie, 


Jertfa noastră, totală și în bloc, era mai rodnică pentru des- 
tinele Neamului Românesc. 

Comandamentul a hotărît să încerce imposibilul: să umple 
golul cu tot ce este ostaş român disponibil şi apoi să contra- 
atace pe tot frontul, pentru a sdruncina moralul inamicului, con- 
traatac general, contraatacul onoarei şi a! supremei jertfe, 

La ora 6 s'a ordonat: Regimentul Colonel Bossie să reziste 
cu orice preț pe aliniamentul 2 km. Sud-Vest Afimovka-Movila 
cu punctul trigonometric având stânga către Col. Eigenfeld, 

— Regimentul Colonel Carp să-şi menţină stânga pe platoul 
cu Movila Rodionovsiaja, iar centrul şi dreapta în poziţia veche ; 
rezerva să o grupeze la aripa stângă, gata de contraatac către 
Nord-Vest; 

— Pionierii, cu o parte din ofițerii şi secretarii Comanda- 
mentului, o parte din trupa Cartierului, elementele Căpitanului 
Geaniloni din comanda Escadronului A. A. şi 2 mitraliere dela 
Mecanizate, să reziste pe satul V/adimirovka, făcând legătura la 
Nord-Est cu Regimentul Colonel Carp. 

Escadronul Căpitan Bărbulescu din Regimentul Col. Korne 
Radu, mai puţin un ploton, cu Căpitanul Andriade, dela Coman- 
dament; se va instala călare pe C, F,, în legătură la Est cu 
Pionierii, 

— Căpitanul Dumitrescu Miron cu Căpitanul Aslan, din 
Comandamentul Brigadei, formează un detașament din Escadronul 
de Transmisiuni, Jandarmi, furieri, ordonanțe şi plotonul din Es- 
cadronul Căpitanul Bărbulescu -- 2 puşti mitraliere dela Meca- 
nizate, să oprească înaintarea inamicului între C. F. şi şosea, în 
legătură cu Regimentul Colonel Bossie. 

— Ceilalţi ofițeri şi subofiţeri din Comandament, (Căpitanii 


Toma, Cristescu, Radionov ; Plotonier Caralupa, Serg. Maj. Jand. 
Colibaba etc.) comandanţi de grupe sau simpli luptători. 


— Regimentul Colonel Korne, să vină la  Vladimirovka 
(partea de Est) luând dispozițiuni pentru contraatac pe direcţia 
500 m, Est Vladimirovka colţul de Nord-Est Kol. Dimitrevka. 

— Nimeni nu se retrage, orice s'ar întâmpla. 

— Contraatacul va începe la ordin, către orele 8. 

Aceste dispozițiuni date verbal și prin radio, au fost apoi 
concretizate în ordinul de operaţii Nr. 133 (schiţa Nr. 2.) 

Toţi au plecat să execute ordinele, tăcuţi dar hotăriţi, să 
învingă cu orice sacrificiu. Victorie sau moarte! 

Prin radio, Comandanții de regimente și escadroane rapor- 
tau: >am înţeles, totul va fi în ordine. 

Locot. Hellweg, ofiţerul de legătură german, a venit cu o 
armă automată rusească lângă şeful de stat major care vorbea la 
radio cu comandanții de regimente, spunându-i: <orice sar 
întâmpla, eu rămân lângă Dumneata, sunt și eu sigur că vom 
învinge», 

Toţi soldaţii germani dela Detașamentul de Legătură s'au 
prezentat la şetul de stat major, pentru a fi trimişi şi ei în luptă, 
s'au aruncat în foc cântînd. 

Suprema înfrățire între două armate, între două neamuri, 
care se simt vrednice unul de altul! 

La ora 7.30 gloatele bolșevice, înebunite de votkă, se 
apropiaseră la 400 m. de noua rezistență, înaintând în formaţii 
de companii, multe, nesfârşit de multe. 

La ora 7.30 a izbucnit pe tot frontul fostului gol, păcănitul 
armelor automate și al carabinelor, vrednicii noștri artilerişti tră- 
geau direct în massele sovietice și fiecare lovitură de tun era un 
pluton mai puțin, 


Toţi trăgeau ca în ultima clipă a vieţii lor. 
Pe întreaga linie se auzea glasul cald al armelor româneşti, 


se desprindea din el hotărîrea nestrămutată a trăgătorilor şi parcă 
aducea în sufletul tuturora un vânt ușor, alintător, Țara noastră 


închegată prin suflete și foc trăește și va sta neclintită, 

Incet, încet, țăcănitul mitralierelor rusești parcă se domolea, 
iar brandturile lor loveau mai rar, mai nesigur, 

Divizia 218 rusească era convinsă că a distrus totul în cale, 
că drumul spre Crimeia şi Berislav e liber și deodată din senin, 
o nouă împotrivire, 

Victoria care se apropiase la început de cei mulți simțeam 
acum că se îndreaptă surâzătoare spre cei viteţi. 

Și, în timpul când politrucii nedumeriţi în faţa nouei rezis- 
tențe, răsărită ca o minune, încercau să împingă înainte turmele 
celor fără Dumnezeu, dela Est de Wladimirovka, la ora 8, por- 
neşte învolburat la contraatac, Regimentul Colonel Korne, având 
în frunte la prima grupă, pe comandantul său, paladinul atâtor 
biruinţe. 

La Nord Colonelul Carp Gh., moldovean neînfricat, ca şi 
pământul sfânt al Moldovei, înalt şi statornic ca Ceahlăul, cu 
ochii albaştri și luminoşi ca de Arhanghel, dă drumul la contra- 
atac Maiorului Boldur Latescu, viță de vornici, de hatmani și tot 
vijelios ca ei, 

Contraatacul Colonelului Korne şi a stângei Colonelului 
Carp, a pornit în spatele forțelor sovietice îngrămădite în golul 
efemerei lor victorii, care acum se transformă în mormântul lor 
definitiv. 

Hueau văile de strigăte de >Ulrac. Parcă voinţa românească 
de a învinge stăpânea și văzduhul, căci escadrilele roșii au început 
să dispară de pe cerul Brigăzii noastre. 

Colonelul Măinescu, Comandantul Brigadei, stâncă neclin- 
tită în vijelie, zâmbea ; zărea răsăritul victoriei, 

O trâmbă de soare s'a strecurat printre nori şi tot cerul a 
început să se însenineze. Ne surâdea şi cerul, semn bun că 
Dumnezeu e cu noi, 

La ora 9.30” panica domnea în rândurile bolșevicilor Korne 
şi Boldur mergeau mereu. 

Căpitanii Schmith, Bărbulescu, Constantinescu, Păunescu, 
îşi croiau drumuri largi în dispozitivul bolşevic, ca Fulga, Toma 
Alimoş şi mulţi alţii, din cântecele noastre voiniceșşti. 

În acest moment, Comandamentul Brigadei antrenează la 
contraatac tot dispozitivul. 


Brigada de Cavalerie Colonel Mâăinescu contraatacă în 


întregime cu toți oamenii săi. Intreaga Moldova : cei de azi și cei 
de eri. Un iureș de legendă, 

Părea că plutesc deasupra noastră frânturi din bătrânele 
cronici ale lui Neculcea, Miron Costin, Ureche : «Pornit-au Mol- 
dovenii . . „» 

Soarta bătăliei era pecetluită, victoria venea spre urmașii 
Muşatinilor, spre urmașii căpitanilor și viteţilor din pomelnice uitate, 
căzuţi vitejește dealungul veacurilor luptând pentru Cruce şi 
pământul sfânt al Ţării Moldoveneşti. 

Aviația inamică s'a năpustit din nou asupra Brigadei cu 14 
avioane, bombardând și mitraliind timp de o jumătate de oră în 
special în regiunea Regimentelor Korne şi Carp, încercând fără 
succes să topească elanul şi îndârjirea noastră. 

La ora 10,30” inamicul a început să atace cu două bata- 
lioane la Rodionovka şi a reuşit să intre în partea de Nord a 
satului. Inamicul aruncă în luptă încă o divizie, 

S'a ordonat Colonelului Carp să utilizeze tot ce mai are 
şi să-şi recucerească poziţia, deoarece dacă dreapta va fi dislo- 
cată, totul devine zadarnic, la nevoe Brigada îi poate trimite 
escadronul de pionieri şi un ploton moto, care începe să devină 
disponibil prin reducerea pungii făcută de inamic. Colonelul Carp 
contraatacă furtunos şi reuşeşte să-şi reia amplasamentele. 

Gara Akimovka este cucerită, Bateria de artilerie a fost 
liberată , aici vitejii Căpitanului Sârbu au luptat singuri două ore, 
apărându-și tunurile cu îndârjire legendară. 

Incep să sosească prizonierii! Veneau pâlcuri, pâlcuri, domi- 
naţi de ochii sclipitori de victorie ai soldaţilor noştri, în sufletele 
cărora iubirea de Țară, este mai puternică ca moartea. 

La ora 13 admirabilul ofițer de stat major şi soldat, Căpi- 
tanul Frank, raportează că Regimentul Colonel Bossie este la 
înălțimea satului Akimovka, pe partea de Nord-Vest; Lt.-Colonel 
Dafinescu, cu glasul tremurând, adaugă: <Tot noi suntem învin- 
gători>, vitejii Căpitani Dumitrescu şi Aslan informează că au 
intrat în satul Akimovka şi cuceresc casă cu casă. 

Colonelul Korne comunică, că a atins liziera de Nord-Est 
a satului Kol. Dimitrevka, iar Colonelul Carp anunță că se 
găsește în întregime cu Regimentul pe vechea poziţie. 

Dumnezeu răsplăteşte pe cei viteji, pe cei care preferă să 
moară mândri decât să trăiască încovoiaţi sub gândul datoriei 
neîmplinite | 

Deoarece nu mai existau legături telefonice, iar aparatele „G“ 
ale divizioanelor de artilerie erau defecte, Comandamentul Arti- 
leriei prin Colonelul /liescu, Comandantul Artileriei Călăreaţă, 

care — calm, energic şi expeditiv — transmitea ordinele prin 
ofițerii săi de legătură, utilizând motocicletele şi turismele car- 
tierului. 

La P. C. al Brigadei soseşte Lt.-Colonel Lottner, reprezen- 
tantul Corpului de Armată German și Lt.-Colonel Caramitru 
dela Corpul de Cavalerie ; îngrijoraţi că drumul spre Crimea şi 
Berislaw este liber pentru Ruși, au văzut reeditându-se încă odată 
minunea: ;pe aici nu se trece“, 

La ora 16.30, când soarele cobora peste dealuri să spună 
spre zări departe, legendarele fapte de arme ale cavaleriei moldo- 
vene, Brigada de Cavalerie Colonel Măinescu recucerise Akimovka 
şi era din nou stăpână pe poziția ei, vrednică de misiunea ce i-a 
fost înoredinţată. 

Prizonierii, circa 150, au declarat că s'a atacat la Akimovca 
cu Divizia 218 şi 2 batalioane independente, care existau în sector, 
iar pe frontul Regimentului Colonel Carp, la Rodionovka, cu 1 
regiment din Divizia 99. Restul Diviziei 99 urmează a sosi dela 
Melitopol ; iar bolşevicii au pierdut în ziua de 26 circa 4.000 oameni. 

Victoria a fost mare, dar şi pierderile noastre grele. Au căzut 
în această zi, pentru Patrie, primind moartea sfântă a eroilor ; Că- 
pitanii Cristea Dumitru, Rădulescu Virgil ; Locotenentul Bălcănescu 
Lucian ; Sublocotenenţii Brefcanu Constantin, Gheorghiu Anton, 
Bănățeanu Gheorghe, Mihăescu Mircea, Tenea lon, Sublocot. re- 
zervă Oloeru Vasile şi Băncescu Ștefan. 

Pe aliniamentul vechei ei poziţii, Brigada s'a oprit şi a luat 
un dispozitiv defensiv. Inchegarea dispozitivului era neapărat ne- 
cesară, căci noaptea era aproape, forțe importante inamice în de- 
plasare de la Melitopol spre Akimovka, indicau cu certitudine un 
nou atac, iar coeziunea în unități trebuia cât mai repede realizată. 

Deoarece avusesem pierderi mari în oameni și armament, iar 
Comandamentul German, convins că inamicul era foarte puternic 
şi hotărît să pătrundă pe aveastă direcție vitală, ne promisese în- 
tăriri, s'au băgat toate regimentele în linie (schiţa nr. 3). Nepu- 
tându-se scoate de la regimente niciun ploton în rezerva Brigadei, 
sa constituit rezerva din Escadronul Pionieri întărit cu un ploton 
de secretari, Escadronul de Transmisiuni întărit cu trupa Cartie- 
rului și Escadronului Mecanizat şi uh alt escadron format din tot 
ce era ostaș din Escadronul A. A. şi comanda Regt. Artilerie 
Călăreaţă, 

P. C. al Brigadei a fost mutat la Alexandrovka, unde se putea 
organiza o bună linie de oprire, 


ode lo i 


Până la ora 20, Brigada realizase noul dispozitiv defensiv, 
Până la ora 20.30 au sosit la P. C. ostașii Căpitanilor Dumitrescu 
Miron, Aslan şi Condurache, plini de praf de pușcă și noroi, dar 
cu ochii luminaţi de conștiința datoriei împlinite, 

Satul Alexandrovka a fost organizat în centru de rezistență, 
constituind pe aliniamentul Alexandrovka — cantonul de C. F. o 
linie de oprire, 

Noaptea de 26/27 a trecut liniştită până la ora 2, când pe 
tot frontul Brigadei, inamicul a atacat cu patrule puternice în spe- 
cial la Rodionovka, Kol. Dimitrevka şi Akimovka. Patrulele ina- 
mice au fost oprite net de focul armelor automate şi artilerie. 


- Impetuosul Căpitan Botez este grav rănit, Căpitanul care — - 


la ordinul de a ţine până la ultima svâcnire de viață, a răspuns: 
«Aveţi toată încrederea că tatăl meu a avut decorația Mihai Vi- 
teazul şi fiul său nu-l va face de râs în faţa morței» — cade ca 
un brav, la datorie, 

Pe la ora 7, patrula moto trimisă către Chirilovka, a fost 
atacată la pădurea Hf, Altagir de circa 3 plotoane și s'a retras 
cu pierderi. Prizonierii informează că peste liman, au trecut îm- 
barcaţiuni cu circa 2 companii, iar în regiunea Hf. Molotschny 
se găseşte un regiment de lucrători, care urmează să treacă “cu 
vase în spatele dreptei noastre, 

Pentru siguranța dreptei s'a mai trimis una grupă din Regi- 
mentul Colonel Carp. 

Către orele 13, inamicul atacă cu câte un batalion dreapta 
Regimentului Colonel Bossie și stânga Regimentului Colonel Carp, 
reuşind să le disloce. 

Intervenind în contraatac rezervele Regt. Col. Carp, Bossie 
şi Korne, s'a respins inamicul, provocându-i pierderi grele. 

La orele 14.30 inamicul reia atacul pe tot frontul, împingând 
puternic de tot, la Rodionovka şi la Akimovka — Kol. Dimitrevka, 

Pe la Sud-Est de Radionovka, dinspre Hf. Altagir, a început 
să preseze cu forțe trecute peste liman. 

La Radionovka inamicul atacă în valuri de câte 2 companii 
cu plotoanele compacte, veneau valuri, valuri, fără sfârșit, Nă- 
prasnici, escadroanele vitejilor Căpitani Dragomir şi Dohateu îm- 
preună cu compania A. C. Germană, secerau neobosiţi companie 
după companie. 

Aviația inamică bombarda cu persistență liniile noastre şi 
postul de comandă. Tunurile noastre A. A. foarte puţine şi cu 
muniţia redusă, se împotriveau bărbătește necontenitelor atacuri și 

au reuşit să lovească un avion care a căzut în sectorul Colone- 
lului Carp. Aviatorii ruși ameninţaţi să fie prinși, s'au împușcat 
unii pe alţii, 

La Centru, Regt. Colonel Korne şi Colonel Bossie rezistau 
cu îndârțire, 

Către orele 18, centrul și stânga Brigadei, au fost nevoite 
să se replieze pe Gara Akimovca — 2 Km. Sud-W est Akimovka— 
Sud Eigenfeld. 

Pentru a împiedeca o pătrundere între grosul Regt. Colonel 
Bossie şi Eigenfeld, s'a executat la ora 19, un contraatac cu | 
companie germană pe direcția Kol. Ternovo — 4 Km, Est Eigenfeld 
în care timp Regt. Colonel Bossie a contraatacat cucerind până 
la căderea serei, liziera de Sud-Vest Akimovka. 

Căpitanul Condurache, ostașul perioadelor de criză, a fost 
trimis cu escadronul său să degajeze flancurile Regt. Colonel Korne. 

La căderea serei, situația Brigadei se arată în schița Nr. 4. 

În cursul după amiezei de 27, inamicul a atacat la dreapta 
cu 2 regimente proaspete din Divizia 99 (964 și 465), şi a înce- 
put o învăluire pela Sud-Est peste liman, cu unități dintr'un re- 
giment de lucrători, independent. 

“La centru și stânga a atacat cu Divizia 218 întărită cu noui 
unități sosite în cursul nopţii dela Melifopol, la care se adaugă şi 
batalioanele care erau inițial în sector. 

După 2 zile de lupte înverșunate, Brigada se găsea înjumă- 
tățită în forţa ei combativă. Cei mai buni ostaşi, luptători, co- 
mandanţi de grupe, în majoritatea lor erau morţi şi răniţi. Ofițerii 
rămăseseră foarte puţini, Căpitanul Dragomir a fost rănit. Dar vo- 
ința tuturora era să învingă, ţinând mereu închisă poarta către 
Crimeia şi Berislav, 

Urmașii celor morţi la Podul Inalt, Războeni, Lipnic şi în 
atâtea bătălii din îndepărtate vremuri, sunt învăţaţi să învingă. 

Corpul de Armată German și Corpul de Cavalerie urmăreau 
cu emoție epopeica rezistență a Brigadei de Cavalerie Colonel 
Măinescu bătălie de a cărui rezultat, depindea în bună parte soarta 
întregului ansamblu. 

Ordinul de operaţie dat de Corpul de Armată German cu- 
prinde la capitolul 1, un sobru și elegant elogiu : 

«Inamicul s'a întărit în fața Corpului prin părţi noui din 
Armata 9-a. 

<Un atac rusesc puternic, surprinzător, a presat frontul Bri- 
gadei de Cavalerie Colonel Măinescu la Akimovka, 

«Prin contraatacul tăios al Regimentului Colonel Korne, Bri- 
gada a respins pe-inamic cauzându-i pierderi sângeroase, Akimovka 
a fost recucerită şi vechea situație restabilită, 

«Exprim prin aceasta Brigăzii de Cavalerie Colonel Măinescu 
şi înainte de toate Regimentului Colonel Korne, mulțumirea mea», 

La căderea serei de 27 după o eroică împotrivire, Brigada 
de Cavalerie Colonel Măinescu îşi realizase pe deplin misiunea, 
Ofensiva inamicului era sdruncinată. Criza a trecut, căci armata 
Germană şi-a creiat noui disponibilități care au fost trimise la 
Corpul de Armată General Sa/muth și îndreptate către Brigada 
de Cavalerie Colonel Măinescu acolo unde pătrunderea inamicu- 
lui, ar fi pus Armata în situaţie foarte precară. 

Corpul de Armată German ne comunică că în ziua de 28 
vom dispune și de Regimentul Lt. Colonel Dămăceanu, deasemeni 
apreciind că P. C. al Brigadei este mult aproape de front, a apro- 
bat că el să fie deplasat în cursul nopţei la Novo Danilovka. 


Regimentele Brigadei şi toate unităţile ei, erau foarte obosite 
de necontenita luptă, pierderile erau mari, armamentul automat în 
mare parte nu mai funcţiona din cauza efortului mare la care a 
fost supus căci a tras fără întrerupere, iar ploaia rece din după 
amiaza şi seara zilei de 27, a contribuit la agravarea oboselei, 

Ostaşii noștri, ţineau frontul cu sufletele lor într'o generală 
încordare, 

Brigada a dat ordin pentru cursul nopții, că în cazul când 
inamicul reia atacul și presează puternic, regimentele vor lupta cu 
toată vigoarea şi la nevoe vor putea ceda teren însă aliniamentul 
FI. Maly Utljuc — Alexandrovca — încrucișarea de şosele 3 Km. 
Sud-Vest Akimovca trebue păstrat până la terminarea bătăliei, 
Această linie oferă cele mai bune observatoare, la dreapta se 
găseau bălți care limitau utilizarea carelor de luptă. Dacă inamicul 
punea stăpânire pe ea, avea posibilitatea să se dirijeze în voie 
către Vest, Sud-West sau Nord-West, 

Regimentul Colonel Carp, va acoperi cu 1 escadron direcţia 
Rodionovca — Sud-West, iar Regimentul Colonel Bossie cu 1 es- 
cadron, direcțiile către Annovca și Terenovo. 

Către orele 22 inamicul a atacat puternic dreapta Regimen- 
tului Colonel Carp. Cu toată rezistența supraomenească a Divi- 
zionului, comandat de viteazul Lt, Colonel Leon şi a companiei 
Germane, inamicul era mult prea numeros, iar dinspre Hf. Altagir 
presa un batalion sovietic, 

O continuare a rezistenței pe Rodionovca punea aripa dreaptă 
în continuă ameninţare de a fi încercuită. 

Brigada a dat ordin ca Regimentul Colonel Carp să-și re- 
plieze centrul și dreapta în condiţiunile fixate de cu seară astfel 


„că Divizionul Lt. Colonel Leon, s'a repliat la ora 2. 


La 28. LX. ora 7, Regimentul Colonel Bossie, este din nou 
atacat puternic şi forțat să vină pe linia de fund definită de Brigadă. 

La ora 8, Lt. Colonel Dămăceanu, printr'un ofiţer de legă- 
tură, raportează că în conformitate cu ordinul Corpului de Ar- 
mată German, a început să atace pe direcția Annovca — colțul 
de Nord Akimovca pentru a recuceri Akimovca. Venea din nou 
sub ordinele Brigadei pentru a fi dus la noui victorii gloriosul re- 
giment dela Prut şi Nistru, sub comanda viforosului și neînvin- 
sului Lt. Colonel Dămăceanu. 

In același timp soseşte ordinul de operații Nr. 77 al Corpului 
German, în care se menține misiunea Brigadei de a împiedeca pă- 
trunderea inamicului către Crimeia şi Berislav, dându-ni-se ca 
mijloace suplimentare şi unităţile germane, sosite în cursul nopţei: 
Regt. Lt. Colonel Dămăceanu ; 1 Batalion Pionieri Moto German, 
Grupul de luptă Bake şi eventual Grupul de luptă V. Coltiz. 

“ Grupul de Armată von Salmuth ne-a făcut atenți că uni- 
tățile Germane sunt singurele rezerve de care mai dispune, de 
aceia trebue să le ţinem şi noi în rezervă, iar utilizarea lor se va 
face cu consimțământul lui, deoarece la Nord, inamicul a început 
să atace, 

Faţă de această situație și servituți pentru utilizarea rezer- 
velor, Comandamentul Brigadei a apreciat că o continuare a îna- 
intărei Regt. Lt. Colonel Dămăceanu, nu era utilă deoarece ina- 
micul era încă mult puternic, iar regimentele noastre prea slăbite 
pentru a mai trece la contraatac pe tot frontul. In plus menţinerea 
localității Akimovca şi Rodionovca implică forțe în linii numeroase, 
iar regimentele de care dispunea Brigada cu marile lor pierderi, 
nu erau suficiente, 

Aliniamentul FI. Maly Utljuc - Alexandroveca — încrucișarea 
3 Km. Sud-West — punctul trigonometric, era mult mai econo- 
micos de apărat, cu cele mai bune observatoare şi domina către 
Est spre Mare și către West spre Eigenfeld. Brigada instalată cu 
grosul călare pe direcția Akimovca—Novo Danielovca şi” cu pu- 
ternice rezerve la aripi, bara direct o pătrundere spre Novo Da- 
nilovca și ameninţa de flanc, orice încercare de înaintare a ina- 
micului pe la Est și West de aripile Brigadei, 

Această manevră era indicată şi de marea sensibilitate ce o 
arătau trupele bolșevice în faţa contraatacurilor, 

Faţă de aceste consideraţiuni Brigada a propus Corpului d de 
Armată German manevra următoare : 

Să-şi creeze o rezistenţă solidă călare pe direcţia Akimovca- 
Novo  Danilovca, pe aliniamentul arătat, supraveghind direcția 
Rodionoveca — Sud-Vest şi direcția Akimovca, Eigenfeld către 
Annovca. În cazul când inamicul pătrunde către aripi, se va con- 
traataca cu rezervele în flanc, 

Această manevră şi dispozitiv au fost aprobate de Corpul 
de Armată German, fiind apreciată drept o soluţie extrem de ju- 
dicioasă şi fericită, 

Imediat, la ora 10, Brigada a dat ordinul verbal de realiza- 
rea noului dispozitiv, şi Şeful de Stat Major s'a dus să completeze 
dispoziţiunile de detaliu pe teren la fiecare regiment. 

În acest timp, ne-au sosit dela Corpul de Cavalerie două 
plotoane purtate, unul din Regimentul Colonel Korne şi unul 
dintr'un regiment din altă brigadă. 

In consecință, atacul Regimentului Lt, Col. Dămăceanu a fost 
oprit şi dirijat înapoi, pentru a bara cu grosul drumul de care 
Akimoveca — Kol. Ternovo, în strânsă legătură cu Regimentul Co- 
lonel Bossie, cu o supraveghere pe şoseaua Akimovca—Annovca ; 
Regimentul Colonel Korne și Colonel Carp pe aliniamentul Alex- 
androvca, 

Grupul Coltitz să supravegheze către Rodionovca, iar Grupul 
Bake şi Pionierii Germani, între Eingenfeld şi flancul stâng al 
Regimentului Lt.-Colonel Dămăceanu. 

Dispoziţiunile verbale au fost concretizate în ordinul de 
operaţii Nr. 134 (Schița Nr. 5). 

Acest dispozitiv grupa Brigada pe un front de 10 km., barând 
frontal direcţia de efort inamică şi lăsând pe flancuri, suprave- 
gheate numai 2 direcţii, pe care dacă inamicul s'ar fi încumetat 
să le utilizeze, îşi oferea flancul şi spatele unor periculoase reac- 
țiuni din partea rezervelor noastre, 

S'au luat măsuri ca în caz de presiune prea puternică, regi- 
mentele să se sudeze, oricare ar fi împrejurările, către direcția 
Akimovka—Novo Danilovka. 

Dispozitivul este complet realizat la ora 13, 

S'a mai constituit în rezervă un escadron format din Transmi- 
siuni, secretari și escadronul mecanizat, 

Încercările inamicului de a străpunge rezistența de pe şosea, 
din după amiaza zilei, au rămas zadarnice, 

Aviația inamică a continuat să bombardeze intens fără însă 
a pricinui pierderi serioase, 

La ora 15 o coloană moto şi cavalerie, se îndrepta dinspre 
Akimovka spre Annovka şi a atacat cu o parte stânga d ia 
Lt.- Colonel Dămăceanu. 

Regimentul Lt.-Colonel Dămăceanu a ţinut solid şi cu Bata- 
lionul de Pionieri German s'a contraatacat la stânga Lt.-Colonel 
Dămăceanu, punând inamicul pe fugă. In acest contraatac a con- 
curat. cu succes şi o parte din rezerva Regimentului Lt,-Colonel 
Dămăceanu, 

In ziua de 28 Septemvrie a căzut la datorie Sublocotenentul 
tezervă Boiciu Leon. 

Noaptea de 28/29 a trecut liniştită. Inamicul era obosit şi 
avusese multe pierderi. Din declaraţiile prizonierilor, în ziua de 27, 
a avut în sectorul Rodionovca peste 2000 morţi. 

Trupele Brigadei sunt foarte obosite, iar pierderile grele 50/, 
din personalul luptător. Noaptea era frig şi ploua continuu. 

Posibilităţile fizice ale ostaşilor erau extrem de reduse, Toţi 
erau obosiţi şi numai forța interioară îi menținea zid de stâncă în 
calea dușmanului, 

La 29 Septemvrie ora 1l inamicul atacând cu care de luptă 
însoţite de infanterie, a împins dispozitivul nostru la aripa dreaptă 
circa 2 km. spre Sud-Vest. Escadronul Mecanizat a fost trimis 
cu ofiţeri de stat major să restabilească legătura între Regimentul 
Colonel Korne şi Regimentul Colonel Carp. Părea că rezistența 
noastră se prăbuşeşte iarăşi, 

Intervenind artileria în trageri A. C, și sprijinite pe stânga 
de focul vânătorilor de care german, Regimentul Colonel Korne 
şi Colonel Carp au pornit la contraatac pe tot frontul, reușind 
la ora 17 să ocupe vechile poziţii. 

A fost din nou un contraatac de epopee, în care eroismul 
şi îndrăsneala au depăşit marginele posibilităţilor omeneşti. Hotă- 
rîrea neclintită de a bara singuri pătrunderea inamicului făcea din 
fiecare ostaş al Brigadei de Cavalerie Colonel Măinescu un 
supra om, 

In timpul acestui contraatac rezistenţa inamicului fiind puter- 
nică Regimentul Colonel Korne a avut pierderi însemnate, la fel 
și Regimentul Colonel Carp. 

Este de remarcat atitudinea vitează a Colonelului de rezervă 

Ranetle, care — venind ca voluntar pe front — s'a purtat vite- 
jeşte în tot timpul acestei bătălii, calm, surâzător și elegant ca la 
un concurs hipic. 

Către orele 12.30 inamicul a atacat cu circa un batalion 
călare pe șoseaua Akimovca şi cu alt batalion la Nord-Vest de 
şosea, călare pe legătura dintre Regimentul Colonel Bossie şi 
Regimentul Lt.-Colonel Dămăceanu. 

Deasemeni cu circa 2 companii a atacat înspre stânga și 
regiunea de Nord a Regimentului Lt.-Colonel Dămăceanu. 

Atacul dat de inamic pe șosea a fost oprit. 

Atacul dirijat contra legăturii dintre Regimentul Lt.-Colonel 
Dămăceanu şi Colonel Bossie a fost oprit, iar inamicul contra- 
atacat de stânga Colonel Bossie şi dreapta Regimentului Lt.-Col. 
Dămăceanu, a fugit în dezordine, lăsând pe teren armament şi 
circa 100 prizonieri, 

Deasemenea atacul ce s'a produs asupra stângei Reg. 
Lt.-Colonel Dămăceanu a fost aruncat spre Nord cu mari pier- 
deri pentru inamic, S'au făcut prizonieri, 

Bravii Lt.-Colonelului Dămăceanu, nu pot fi forțați şi nu 
sunt obișnuiți să facă un pas înapoi. 

Pentru asigurarea dreptei Brigăzii, o companie germană din 
Grupul Coltitz a fost împinsă la Sud de Regimentul Colonel Carp, 
iar o altă unitate germană a fost așezată în stânga Regimentului 
Lt.- Colonel Dămăceanu (din Batal. Pionieri) pentru a face sigu- 
ranța spre Vest, 

Pentru a face față unor împrejurări grele s'a împins o com- 
panie germană din Regimentul Coltitz la colhozul de lângă C. F. 
(5 km. Est Novo Danilovca), în spatele Regimentului Colonel 
Carp. 

In cursul acestor operaţiuni foarte grele din ultimele 4 zile, 
Brigada a avut pierderi mari cari se cifrează la 50/, din fiecare 
regiment, 

Condiţiunile în care au luptat regimentele și permanenta 
agresivitate a inamicului, marea lui superioritate numerică au obosit 
foarte mult trupele. 

În această zi a murit viteazul Locotenent Cufic. 

In cursul nopţii de 29/30 Septemvrie, inamicul n'a mai atacat 
decât cu patrule puternice, 

Oboseala trupelor era enormă. Comandanții de regimente şi 
toți ofițerii erau istoviţi de eforturile fizice şi sufleteşti, care nu 

mai conteneau de 4 zile şi 4 nopţi. Muniția de artilerie era pe 
sfârşite şi, în urmă, nu se mai găseau proectile, 

Comandamentul era mereu în linia de luptă, încurajând și 
sfătuind, Comandantul Brigăzii, Şeful de Stat Major și ofiţerii de 
stat major, circulau la posturile de comandă ale regimentelor, la 
escadroane, îmbărbătând soldaţii şi ofiţerii, arătându-le situația şi 
pierderile ruşilor, încredințându-i că victoria este a noastră și mai 
avem numai puţin, foarte puţin, de rezistat, 

În dimineața zilei de 30 Septemvrie la ora 9, inamicul care 
era angajat în faţa trupelor germane la Sud de Eigenfeld a fost 
contraatacat în flanc la stânga Regimentului Lt.-Colonel Dămă- 
ceanu şi forţat să fugă în dezordine spre Nord şi Nord-Est. 

La ora 12.30 inamicul a atacat purernic, în dreapta Regi- 
mentului Colonel Bossie şi stânga Regimentului Colonel Carp, 
călare pe C, F., presând în special în partea din stânga a secto- 
rului Regimentului Colonel Carp. 


Inamicul a căutat cu orice preţ, să rupă dispozirivul defen- 
siv al Brigadei, împingând la atac unităţi succesive. 

Cu toată presiunea puternică a inamicului, Regimentul Colo- 
nel Carp şi Regimentul Colonel Korne, au rezistat cu înverșunare, 
contraatacând fără odihnă și cu o tenacitate de epopee, 

Luptele în acest sector au durat extrem de sângeroase până 
în seara zilei, către orele 19, iar Regimentul Colonel Korne și 
Carp, au reuşit să-și păstreze poziţiile. 

La orele 15.30” inamicul a atacat între Regimentul Colonel 
Bossie şi Lt.-Colonel Dămăceanu. K 

In urma focului deschis cu arme automate și brandturi, ina- 
micul a fost oprit. 

La căderea serii, cu toate atacurile succesive ale inamicului, 
date cu forțe superioare și cu toate pierderile mari pe care 
le au unităţile, cu toată oboseala trupelor, lipsa munițiilor şi 
deteriorarea armamentului, Brigada a rămas stăpână pe poziţia ce 
i-a fost încredințată. 

Sublocotenentul rezervă Marcu C., a murit cu faţa la inamic. 

Eforturile neîncetate ale inamicului au fost înfrânte de vitejia 
noastră, de tăria comandamentului brigăzii şi supleţea lui intelec- 
tuală care, cu nimicuri, cu rezerve firave, lovea puternic şi sur- 
prinzător, 

Pentru completarea a o parte din pierderile mari ale unităţi- 
lor, Brigada a fost nevoită să recurgă la ofiţerii, subofiţeri şi 
gradele inferioare ale comandamentului, care constituiți în unități 
au fost trimiși pe front. 

Deasemeni s'au luat oameni și ofițeri dela formațiunile de 
servicii, 

Ziua de 30 Septemvrie şi noaptea de 30J1 Octomvrie, au 
fost extrem de critice. Artileria nu mai avea deloc muniții, căci 
nu se mai găseau la Beryslav, 

Rezistenţa s'a dus fără artilerie şi îngrijorarea era mare, 
Bravii artilerişti, care în tot timpul acestei bătălii făcuseră minuni, 
stăteau acum neputincioşi cu braţele încrucişate. Fiecare tun mai 
avea câte 2 proectile, pentru o salvă ultimă în cazul când inami- 
cul pătrunde la baterii, 


In cursul nopţii de 30 Septemvrie/1 Octomvrie 1941, inamicul 
a atacat în sectorul Regimentului Colonel Carp şi anume Alexan- 
drovca, trecând balta din faţa localităţii, pe bărci şi silind centrul şi 
stânga Regimentului să se replieze spre C. F. 

La revărsatul zorilor, inamicul a continuat atacul călare pe 
C. F., căutând să întoarcă pe la West rezistența din zona 
Alexandrovca. 

Pentru restabilirea situaţiei, cu începere dela ora 6, Regi- 
mentul Col, Carp, a contraatacat inamicul pătruns în Alexandrowca, 
iar Regimentul Colonel Korne a contraatacat inamicul care căuta 
să pătrundă pe la Vest de Alexandrovca. 

Brigada manevra micile ei rezerve de la un regiment la altul 
şi întotdeauna era prezentă acolo unde era criza. 

Până la orele 7.30 Regimentul Colonel Carp a cucerit satul 
Alexandrovca, iar Regimentul Colonel Korne a spulberat inamicul, 
care căuta să pătrundă pe la Vest de Alexandrovca, astfel că 
ambele regimente îşi stăpâneau cu vrednicie și dârzenie, vechile 
poziţii, 

In restul zilei, au fost numai acţiuni de patrule întărite. 

După 7 zile de atac continuu din partea inamicului, Brigada 
de Cavalerie Colonel Măinescu se găseşte neclintită pe poziţia sa. 

Neclintită, dar simțeam că nu se mai poate. Simţeam că 
dacă mai ţine încă 2 zile, Brigada rămâne pe poziție, cu toţi 
ostașii ei morţi sau sfârșiți de oboseală. 

Pentru a rezista o zi. mai mult, pentru a învinge prin moral 
oboseala extrem de eccentuată a tuturora, Comandantul şi Şeful 
de Stat Major veneau în linia | și stăteau de vorbă cu soldaţii şi 
ofiţerii, cu comandanții de regimente, arătându-le situaţia de an- 
samblu sub forme cu totul favorabile și uneori neadevărate, 

Stăteam laolaltă, în gropile noroioase, făcând planuri îndrăz- 


08 


neţe pentru viitor, aşa că la despărţire credeam toţi, că peste o zi 
sau două trecem la ofensivă şi . . . mai rezistăm o zi. 

In diferite rânduri, la postul de comandă a venit comandantul 
Corpului de Armată German și comandantul Corpului de Cava- 
lerie și au rămas mișcaţi de atâta eroism, de atâta perseverenţă în 
a rezista, de atâta supleţe de spirit, stând în cumpănă ce să 
admire mai întâiu: voinţa neclintită de a învinge, sau îndemâ- 
narea de a găsi soluţii salvatoare. 

Comandantul Corpului de Cavalerie se interesa zilnic de 
epopeica luptă a Brigadei și a constituit pentru noi un permament 
sprijin moral și material. 

In a doua jumătate a nopţii de 1/2 Octomvrie între orele 
1—5, inamicul a atacat în trei rânduri, la stânga dispozitivului 
Regimentului Colonel Carp. 

Cu toate încercările inamicului de a pătrunde în lungul C. 


F,, el a fost respins de focul artileriei și armelor automate. 

La orele 16,15' inamicul a atacat între Regimentul Lt-Colonel 
Dămăceanu și Colonel Bossie, cu circa un batalion şi trei care 
de luptă, reuşind să oblige stânga Regt. Col. Bossie să se replieze 
înspre Sud-Vest. 

Datorită tirului precis al artileriei şi focului armelor automate, 
inamicul a fost oprit cu pierderi grele. 

Pentru restabilirea situaţiei, Brigada a intervenit cu singura 
rezervă ce o mai avea, în valoare de un escadron, format din 
două plotoane de pionieri şi un ploton pușcași, constituit din 
furierii comandamentului, contraatacând în direcţia P. T. Contra- 
atacul era comandat şi de această dată de bravul bravilor, eroicul 
Căpitan Condurache, 


Concomitent cu acest contraatac, Regimentul Colonel Bossie 
a reacționat ofensiv cu stânga sa, iar Regimentul Lt-Colonel 


Dămăceanu a interv nit cu focul său, astfel că până la orele 20 
vechea poziţie a fost reluată şi frontul Brigadei restabilit, 

Ne sosise muniția de artilerie şi tot frontul s'a înviorat ca 
prin farmec, 

In timpul acestor operaţiuni, s'au luat mulți prizonieri, iar 
inamicul a avut pierderi grele, în special din cauza tirului precis 
al artileriei, care şi-a făcut ca întotdeauna cu prisosință datoria. 

In cursul nopţii de 2/3 Octomvrie, inamicul a încercat să 
execute incursiuni în sectorul Regimentului Colonel Carp, în special 
către aripa stângă, 

Deschizându-se foc cu armele automate, inamicul a fost 
respins, “ 

lu cursul zilei de 3 Octomvrie, fiind oarecari indicii că grosul 
inamicului s'ar retrage, unitățile au trimis mai multe recunoașteri, 
care au constatat: 

— Satul Akimovca, ocupat de fracțiuni inamice dotate cu 
arme automate ; 

— Gara Akimovca şi satul Wladimirovca, idem. 

Ca în vremuri voevodale, în seara de 3 Octomvrie, la 
comandamentul Brigăzii în Novo Danilovca, s'a oficiat un serviciu 
divin, aducând lui Dumnezeu slavă și mulțumire pentru marea 
biruință ce ne-a dat, 

Noaptea de 3/4 Octomvrie a trecut liniștită. Patrulele împinse 
la contact au fost primite cu focuri, dar fără intensitate mare. 

In dimineața de 4 Ortomvrie, s'au trimis patrule puternice 
către Wladimirovca,  Akimovca şi colhozul din faţa Regimentului 
Lt-Colonel Dămăceanu. 

Primite cu focuri, au reuşit să respingă inamicul. 

În urma acestei situaţii s'a raportat Corpului de Armată 
German şi la ora 12 Brigada a ordonat urmărirea pe tot frontul. 


Bătălia defensivă de la Akimovca era terminată. Brigada de 
Cavalerie a obţinut o strălucită victorie românească. 

Timp de 9 zile şi 9 nopți, Brigada a fost neîntrerupt atacată 
de valoarea a peste 3 divizii, divizii refăcute şi bogat înzestrate, 

Cu toată încăpăţânarea sovietică de a rupe frontul Brigadei 
de Cavalerie Colonel Măinesc:, spre a se revărsa apoi către 
Crimeia şi Berislav în spatele Armatelor aliate, Diviziile sovietice 
s'au sfărâmat de zidul piepturilor românești. 

Prin marea disproporție de forțe, prin perseverența cu care 
au atacat bolşevicii, prin  nesdruncinata  hotărîre a Brigadei de 
Cavalerie de a bara cu orice preţ direcția Melifopol- Akimovca— 
Novo Danilovca, prin supleţea de spirit a comandamentului  Bri- 
gadei de Cavalerie şi tăria de caracter, prin legendara risipă -de 
eroism a tuturora, se reliefează adevăratul învingător dela Akimovca : 
sufletul românesc. 

Ostaşul român şi comandantul român, au dovedit nesecatele 
lor resurse sufletești și intelectuale, am învins pentru că am fost 
hotărîți să rezistăm până la ultimul din noi, am învins pentru că 
am știut cum trebue să învingem. 

Categorica victorie obținută la Akimovca, deschide Nea- 
mului Românesc — în perspectiva desvoltării viitoarea Europei — 
zări de viaţă și drepturi nouă. 

Victoria dela Akimovca a fost cinstită de Armată prin urmă- 
torul ordin de zi: 


» 


ORDIN DE ZI Nr. 33 PE ARMATA 
din 30 Octombrie 1941 


OSTAŞI! 


In marea bătălie defensivă dintre Nipru şi Azov, în timpul 
grelelor lupte dela Malaja Belosorca, la dreapta dispozitivului 
nostru, la Akimovca, ţinea piept atacului inamic Brigada de Cava- 
lerie Colonel Măinescu. 

Inlocuind, în noaptea de 24/25 Septembrie 1941, trupele 
germane din acel sector, Brigada de Cavalerie Colonel Măinescu 
este atacată din prima zi şi timp de 6 zile se dau lupte grele, 
atacuri şi contraatacuri continui, 

Satul Akimovca trece în acest timp din mână în mână, rămâ- 
nînd la urmă în stăpânirea noastră. 

Cu toate pierderile mari suferite, Regimentele Colonel Korne, 
Colonel Carp, Colonel Bossie şi Lt.-Colonel Dămăceanu, luptă 
cu îndârjire, pricinuind pierderi grele inamicului şi reuşind să 
asigure dreapta dispozitivului, 

Chiar elementele de comandă (transmisiuni, secretari, jan- 
darmi), au trebuit să lupte în ziua de 26 Septembrie 1941, pentru 
a respinge pe inamicul care reușise să se infiltreze până la P, C. 
al Brigadei. 

Pionierii au contraatacat la cot cu călăreţii în timp ce arti- 
leriştii au luptat în baterie pentru apărarea tunurilor, 

Eroilor căzuţi la datorie, de cea mai frumoasă moarte 
ostășească, să le păstrăm recunoştinţa cea mai pioasă, Numele 
lor vor rămâne nepieritoare, 

Pentru dârzenia cu care s'au luptat unităţile acestei Brigade 
întărite, pentru vitejia pe care ostaşii au dovedit-o în grelele lupte 
dela Akimovca, îi dau ca exemplu, citându-i prin ordin de zi 
pe Armată. 


Comandantul Armatei 
General de Corp de Armată 
(ss) P. Dumitrescu 


it, 


Akimovea este una din cele mai hotăritoare şi mai revela- 
toare afirmări ale Poporului Românesc, una din bătăliile cele mai 
dramatice din Istoria noastră, asemănătoare celei de la Răsboeni 
şi Călugăreni; Akimovca este pe aceeaşi linie de mândră şi pildui- 
toare atitudine, cu gestul dacic de la Sarmisegetuza, 

Dea Domnul ca amintirea crucilor de lemn, aşezate rânduri, 
rânduri, pe: coasta Mărei de Azov, să fie veșnic rodnică în inimile 
generațiilor viitoare românești. 


Maior Octavian Adam 


AMN 


orme generale 


pentru instructori 


Motto. „Ofiţerul care în faţa inamicului işi păstrează 
sângele rece şi care dă dovadă de hotărâre şi curaj este 
urmat de trupă, E! trebuie însă deasemeni să mai ştie să 
găsească, drumul spre inima inferiorilor săi şi să le câştige 
încrederea, printr'o neîncetată grije pentru bunul lor trai şi 
prin înțelegerea sentimentelor şi gândurilor lor, 

„Increderea reciprocă este baza cea mai sigură a 
disciplinei în situațiunile grele și periculoase“ 


Truppenfâhrung 1933. 


Fără să am intențiunea să afirm, că voi arăta ceva nou, 
studiul ce urmează reprezintă o sinteză a: 

— Regulamentelor Germane. 

— Diferitelor studii apărute în revistele Române și Germane, 

— Observaţiunilor personale, făcute cu ocaziunea actualului 


război, 


* 
* * 


Pentru ca operaţiunile să decurgă în mod favorabil, evoluţia 
războiului actual, a dovedit cu prisosință, necesitatea realizării în 
instrucția ostașilor a următoarelor puncte cardinale, de ordin 
general: 

a) Este ştiut că factorul principal al victoriei, îl constituie 
solida pregătire a trupei şi ofiţerilor, 

Lupta cere din partea ostașilor, în toate situaţiile, mari efor- 
turi, Avântul său ofensiv, precum și voinţa lui de a rezista până 


Ev li 


la moarte, trebuie să fie unită cu o desăvârșită instrucție tehnică 
și fizică, la care se va adăoga: 

— încrederea în sine, 

— spiritul de independenţă şi hotărâre; 

— dibăcia și şiretenia, 

b) Timpul rezervat instrucției, fiind relativ scurt, rezultă din 
partea ofiţerilor instructori: 

— obligațiunea ca materia de predat să fie riguros triată, 

— necesitatea ca toate categoriile de instrucţie să vizeze 
numai pregătirea ostașului pentru război, 

c) Instrucția individuală, formează baza întregii pregătiri de 
război, a ostașului. 

Este adevărat că soldatul luptă de obicei, încadrat în grupa 
sa, ascultând de comandantul respectiv, totuşi fie din cauza sgo- 
motului produs de armele de foc (bombardament de artilerie, 
aviație, aruncătoare, etc,), fie că terenul este atât de frământat 
încât separă pe un luptător de altul, influența comandantului de 
grupă se reduce adesea la un simplu semn sau semnal (uneori 
nici acesta), văzut sau auzit. i 

Rezultă deci, că în asemenea cazuri soldatul trebuie să lupte, 
aşa cum a învăţat la instrucția individuală, având mereu în minte 
misiunea grupei sale şi că instrucția individuală, formează baza 
pregătirei sale de război. 

Atenţiune deci, acestei importante subperioade de instrucție, 

d) Majoritatea mişcărilor și în special realizarea automatis- 
mului în L-ptă, trebuiesc satisfăcute cu orice preț. 

Autematismul se obţine prin repetarea continuă, numai prac- 
tică şi chiar exagerată a diferitelor mișcări. 

In adevăr numai deprinzând soldaţii cu automatismul în luptă, 
ei vor fi capabili ca, în clipele de grea cumpănă, când moartea 
îi pândește în tot momentul, să poată executa fără şovăire, toate 
mișcările necesare reușitei unei acțiuni. 

e) Antrenamentul pentru operațiuni de noapte. 


S'a constatat în mod evident că marșurile de noapte consti- 
tuesc un important mijloc, pentru a surprinde pe inamic și în 
acelaș timp, servesc mai ales aceluia care este inferior în aer, 

Se vor organiza — în toate subperioadele de instrucție — 
aplicaițuni de noapte, cari în general vor urmări: 

— la execuţia marșului: păstrarea direcţiei și a legăturii (spre 
înapoi — înainte și lateral), înlăturarea sgomotului (legarea echipa- 

mentului — comenzi date încet — comunicări pe lanț — vorbirea 
interzisă), 

— deosebirea diferitelor sgomote (foc de armă — foc de armă 
automată — sgomot de călăreți — vehicule, motoare), 

— descoperirea țintelor, de pe loc și din mișcare la diferite 
distanțe și aprecierea distanțelor, 

— trageri pe timpul nopții. 

In concluzie, se vor arăta ostașilor pentru a fi înlăturate 
greutățile operațiunilor de noapte, cari în general sunt: 

— vizibilitate redusă 

— orientare — legătura — conducerea grea 

— mărirea pericolului suprinderii 
şi în acelaș timp marile avantaje : 

— ascunde trupa şi mișcările ei 

— permite apropierea în zonele bătute cu foc uşurând 
surprinderea 

— îngădue incursiuni şi atacuri cu efective reduse, pentru 
cucerirea unor puncte tari 

— permite reaprovizionări şi desăvârşirea lucrărilor ce n'au 
putut fi terminate în cursul zilei, 

6 Instrucția tragerilor. 

Această categorie importantă de instrucţie, are la bază, 
următoarele principii : 

— orice ostaş, trebuie să fie un bun trăgător, disciplinat care 
să ştie a executa focul său în luptă, căutând întotdeauna să dis- 
trugă pe inamic, surprinzându-l printr'un foc repede şi bine ochit. 

— Focul obţine rezultate bune, numai dacă înăl/fătorul este 
logic aşezat (aprecierea distanțelor), iar punctul de ochire a fost 
ales în raport de; mărimea obiectivului, mișcările lui, starea 
vremii și bătaia armei, 

— Întrebuințarea focului, reclamă o instrucţie minuțioasă, 
avându-se în vedere că aceasta cere: descoperirea inamicului; 
alegerea țintei, aprecierea distanțelor şi mânuirea  înălțătorului ; 
executarea focului adică, tragerea bine ochită (câştigată în mânui- 
rea armei și încărcare, — observarea efectului focului). 

— Evidenţa consumului de muniții este obligatorie pentru 
toți comandanții (dela grupa de luptă în sus). De aceia este 
necesar ca la orice aplicaţiune, focul să se deschidă la comandă, 
precizându-se numărul de cartuşe, cu scopul de a se cunoaște, 
în permanență situaţia muniției și a se face cerere de reînpros- 
pătare în timp util, 

g) Grija sufletească pentru trupă, educarea morală a solda- 
tului şi îngrijirea pentru starea ei fizică, este misiunea cea mai 
nobilă a instructorului, 

Este îndeajuns de cunoscut cât de prețioasă este educaţia 
militară a soldatului tânăr, pe timpul serviciului său — ca recrut — 
şi pentru ridicarea nivelului cultural al unui popor. 

Grija sufletească, este de resortul educaţiei. Orice coman- 
dant trebuie să fie şi un bun psiholog. 

Soldatul are suflet. Noi îi cerem: 

— suprema jertfă 

— înfrângerea instinctului de conservare 

— înfrânarea tuturor intereselor personale şi egoiste, în scurt, 
îi cerem devotament fără margini pentru împlinirea datoriei. 

Rezultă deci, că instructorul este obligat : 

— Ca printr'o neîncetată grije pentru bunul lor trai și înțe- 
legerea sentimentelor și gândurilor lor, să câștige încrederea, osta- 
şilor de sub comanda sa. — Deci educarea morală a soldatului, 
constituie unul din cele mai importante ramuri de instrucție, 

Moralul unei trupe este piatra de încercare a vitejiei ei.— Nu- 
mai prin grija sufletească adevărată, trupa poate fi educată, să 
meargă prin foc pentru Comandantul ei şi în vederea executărei 
misiunei, 

Deasemeni este necesar să se dirijeze educația morală şi na- 
țional patriotică, în aşa fel, ca ostaşul să fie convins că ori unde 
ar lupta și la orice depărtare s'ar afla, el nu luptă decât pentru 
ogorul și Patria lui. 

Este mai bine să duci războiul în ţara inamicului, decât 
în vatra ta. 

O trupă needucată și rău îngrijită, din punct de vedere su- 
fletesc, este nesigură, pierde ușor curajul și sfârşeşte, probabil, 
în panică. 

— să ştie, că dela orice unitate se cere o acțiune repede. 

Este deci necesar, ca prin antrenamente zilnice și progresive, 
ostașul să aibă suflul necesar ca să străbată kilometrii întregi, 
fără oboseală şi la sfârşitul unei etape, să fie în măsură a trece 
imediat la o acţiune de atac, 

Nu trebuie uitat bătrânul dicton «o minte sănătoasă se gă- 
sește întrun corp sănătos», 

A se prevedea în programul, de lucru, noțiuni de educaţie 
fizică în special atletică ușoară: fuga pe jos (viteză demi fond şi 
fond), sărituri, exerciţii de respiraţie, deci un antrenament propriu 

zis al ostașului, pentru ca să poată rezista și face față tuturor 
eforturilor fizice, cari se cer în război, 

Ostașul obişnuit cu performanţe fizice, sobru cu voință, în- 
credere în sine şi curajos, este capabil să se descurce în cele 
mai grele situațiuni. 

Cine obosește trupa fără rost compromite succesul, 

Pentru încheerea acestui prim capitol, trebuie să menţionez, 
ceva şi despre Comandant, 

Orice Comandant, care vrea să fie victorios, trebuie să în- 
deplinească două condițiuni importante : 

— prima, să fie stăpân pe meseria lui 

— a doua, să producă și ceva ca om ; 
ceeace ştie este rezultatul instrucției, dar ceeace produce este re- 
zultatul educaţiei. 

Ambele rezultate se bazează pe însușirile înăscute ale omu- 
lui și pe dezvoltarea continuă a acestor însuşiri, în tot timpul 
vieţei lui, 


e 

Instrucția individuală 


Voi căuta să arăt, chestiunile cari în mod general, formează 
baza acestei importante subperioade de instrucție. 

Neexistând luptători izolați, sar crede că nu mai este nevoie 
de o instrucție individuală, toată pregătirea putându-se face, dela 
început, în mod colectiv. 


Este totuş absolut necesar, ca osfașul să ştie ce are de 
făcut, adică să lucreze în cunoștință de cauză, în folosul grupei 
sale. La aceasta nu poate ajunge decât printr'o instrucție indivi- 
duală minuțioasă, care formează baza întregei sale pregătiri de 
război. 

Voi insista numai asupra instrucției individuale de luptă, — 
care are drept scop, de a învăța pe ostaş: 

— cum trebuie să se comporte în luptă, 

— cum va întrebuința armamentul său, pentru îndeplinirea 
însărcinărilor primite. 

Orice exerciţiu care se referă la instrucţia de luptă, com- 
portă obligatoriu ; 


a) In prealabil o ședință teoretică, care : 
— să arate prin planșe, părţile ce interesează în mod special 


A 

(deci principiul care stă la baza aplicaţiunei), utilizându-se siste- 
mul german <așa e bine», cașa este rău», 

— să nu depășească 20 şi să se execute cu cel mult 24 
de ore, înainte de eșirea în teren, 

— să înveţe o singură noțiune, de exemplu: folosirea tere- 
nului de pe loc, sau folosirea terenului în înaintare, etc, 

b) Apoi urmează ședința la câmp, unde se va face aplica- 
rea principiilor, arătate la ședința teoretică, 

Recruţii trebuiesc scoși în teren chiar din primele zile, 

Trebuie deasemeni avut în vedere că: 

— exerciţiile: călărețul în atac — apărare — pândar — 
cercetaș, etc., se vor executa numai după ce înainte, a avut loc 
o şedinţă demonstrativă, în cadrul grupei de luptă, cu oameni 
vechi, pentru a face pe recrut să-și dea seama de fizionomia 
luptei cu grupa, în vederea căreia ei încep să fie pregătiţi 
individual ; 

— focurile  trăgătorului, se fac numai după ce recruţii au 
executat primele şedinţe de tragere cu cartuşe reduse sau de 
război; 

— folosința terenului, urmează a se executa, numai după ce 
recruţii au văzut o tragere demonstrativă care urmărea să arate, 
puterea de pătrundere a glonţului. 

Prin urmare, vor fi şedinţe premergătoare, la care prin exer- 
ciții vizuale, recruţii să constate: 

— o ordine cronologică şi reală; 

— necesitatea măsurilor de luat, pentru a lupta și micşora 
pierderile, 

— Trebuie să se elimine complect simulacrele şi presupune- 
rile, totul înfățișat prin oameni, iar focul prin cartușe de manevră 
— petarde, etc, — Nici un fanion, foc marcat prin cartuşe de 
manevră, cârâitori. 


Concluziuni. 


a) Trebuie insistat asupra faptului, că principalul lucru la 
instrucția de luptă este dresajul practic, atât al Comandant:lui, 
cât şi al oamenilor. 

b) In consecință, cât mai puțină teorie, cât mai puţine no- 
țiuni tactice și dimpotrivă 

«cât mai multă execuţie practică, în terenuri variate ziua şi 


noaptea». 
* 
Li Li 


Principii de avut în vedere „la atac“ 


Noţiunile strict necesare, pentru pregătirea ostașului în ve- 
derea atacului, s'ar putea sintetiza. astfel: 

— Exerciţii de descoperirea inamicului în teren. 

— Folosirea terenului (deplasarea între două puncte din te- 
ren) și execuţia salturilor, 

— Intrebuinţarea lopatei. 

— Întrebuinţarea focului pușştei în atac, 

— Lupta apropiată. 

— Înstrucţia de noapte şi instrucţia gazelor de luptă. 

Voi arăta succesiv, părțile ce trebuiesc obligatoriu reţinute, 
din noţiunile ce s'au enunțat mai sus, 


a) Exerciţiile de descoperirea inamicului în teren. 


In lupta modernă, inamicul nu poate fi descoperit, decât de 
un Ochi ager și bine exercitat. 

Puterea de observare se va mări prin exerciţii continui, 

Pentru execuţie, s'ar putea proceda astfel: 

— Ostaşii — în cadrul grupei de luptă — stau la intervale 
mari, unul de altul, 

— Inamicul, reprezentat prin ţinte figuri — necamuflate — 
așezate până la 400 metri, este mânuit de instructori. 

— Aceste ţinte apar succesiv, când recruţii le descoperă, 
precizând : direcţia generală (jumătate stânga — dreapta), obiectiv 
caracteristic (pom — casă izolat — etc.), direcţia dela acest obiec- 
tiv (stânga-dreapta), distanța (în metrii), reper intermediar (arătură 
îngustă — casă izolat — pom cu coroana rotundă, etc.), ţinta 
(călăreț — mitralieră inamică, etc.). 

Cu aceste exerciţii, descoperirea inamicului în teren, nu este 
terminată, ea continuă; 

— la instrucția tragerii 

— cu prilejul exerciţiilor de luptă. 


b) Folosirea terenului și execuţia salturilor, 


Soldatul trebuie să ştie să se sustragă vederii şi focului ina- 
mic, folosind în acest scop accidentele, acoperirile și culoarea 
terenului înconjurător, precum și a fondului pe care se proectează 
lumina şi umbra. 


Principiul la folosirea terenului este cîntâi tragerea, apoi 
adăpostirea», 

Pentru folosirea în bune condițiuni a terenului şi ca pierde- 
rile în efective să fie micşorate, se vor avea în vedere, următoa- 
rele date : 

— Adăpostul de vedere (spaţiul nevăzut), sustrage pe soldat 
focului ochit al inamicului. Totuș, adăpostirea împotriva observa- 
ției aeriene, nu trebuie uitată niciodată (casca unsă cu noroi — 
crăci şi frunze la epoleţii vestonului, etc). 

— Orice cută de teren, trebuie folosită. 

— Sub focul eficace al inamicului, soldatul înaintează prin 
salturi sau târâș, 

— Pentru înșelarea inamicului, nu se continuă saltul, de pe 
locul unde inițial m'am instalat, Prin mișcări laterale — târâș — încep 
deplasarea spre noua direcţie, 

Justificarea : inamicul, care urmărește ţinta, observă unde 
m'am culcat și aşteaptă ca în momentul când mă ridic să continui 
deplasarea, trage. Schimbând acest loc, inamicul este deci înşelat, 

— La înaintarea târâş, mişcarea se execută pe genuchi și 
mâini, fără ca ostașul să se ridice, arma fiind agăţată de gât, 

— Saltul este un moment de slăbiciune. El oferă inamicului 
un obiectiv prielnic, Sculatul și mersul încet, măresc pericolul. 
luţeala în execuţia saltului, îngreuiază posibilitatea de lovire a 
inamicului, 

— Cu cât sunt mai puţine adăposturi într'o regiune, cu atât 
devine mai importantă, îngroparea oamenilor la teren şi susţinerea 
cu foc pe timpul înaintării, 

— Modul de înaintare şi lungimea salturilor, depinde de spri- 
iinul de foc ce-l are, de efectul. focului inamic și de forma 
terenului, â 


Concluziuni. 


— Orice salt, se execută pe baza unui plan, care în general 
trebuie să răspundă la următoarele puncte : 
— unde mă duc? 
— pe ce drum? 
— cum mă duc? 
— când plec? 
— Saltul trebuie să fie executat cu repeziciune, pentru a fi 
expus cât mai puţin timp focului inamic, 
— Lungimea saltului este determinată de timpul cât îi trebuie 
inamicului să ne descopere, să ne ochiască și să tragă (în gene- 
ral 30 metri la distanțe mari — 15—20 metri la distanțe mici), 

— Saltul trebuie să fie pregătit, să se execute prin surprin- 
dere din locul şi în momentul, când nu se așteaptă inamicul. 


c) Intrebuințarea lopatei, 


Lopata să se găsească în permanență asupra ostașului, de- 
oarece este un material de luptă. 
Se va arăta recrutului că, lopata îi foloseşte pentru ca : 
— să-şi lucreze o groapă de tragere. 
— să-și deschidă drum prin terenuri acoperite, 
— să lucreze — în comun — poziţii de tragere pentru 
armele automate, 
În acelaș timp se va preciza că în executarea unei gropi — 
în prezența inamicului, este necesar să se aibe în vedere: 
— locul armei (ţeava ferită de pământ) 
— cum se ţine lopata; 
— cum se înfige în pământ ; 
— cum și unde se aruncă pământul ; 
— cum se observă, situaţia la inamic, 


Concluziuni. 

Soldatul va fi învăţat să organizeze groapa pentru trăgător 
şi să-și amenajeze adăpostul, care să permită întrebuinţarea arma- 
mentului, în cele mai bune condițiuni de tragere 

«A săpa, înseamnă a lupta». 


d) Intrebuințarea focului puștei în atac. 


Principiile de avut în vedere, sunt următoarele : 

— Învingător este acela care trimite asupra adversarului, în 
acelaș timp, un număr mai mare de proiectile, bine ochite. 

— Să lucreze în legătură cu vecinii şi la executarea saltului, 
să nu le împiedice tragerea, procedând la fel la alegerea noului 
locaş de tragere. 

— Focul puşcașului, numai atunci este eficace, când este 
bine ochit, când surprinde pe inamic și efectul lui este bine 
observat. 


Concluziuni, 

Trăgătorul ca să realizeze maximum de randament în exe- 
cuția focului său, trebuie să se întrebe: 

— Când trag ?, adică realizez surprinderea și focul este 
eficace, 

— Unde trag ?, adică obiectivul este bine văzut (alegerea 
țintei) și înălțătorul verificat, 


Se 


— Ce muniție mai am asupra mea ?, pentru a cunoaşte 
situația și a cere reîmprospătarea. 

Deoarece reîmprospătarea cu muniţie în ofensivă, se face cu 
mare greutate, ostașul trebuie să cunoască acest lucru şi în con- 
secință, să evite consumul inutil sau să tragă fără rost, 

e) Lupta apropiată. 

Lupta apropiată este hotărâtoare pentru succesul atacului. De 
aceia se va insista, foarte mult, la această importantă ramură de 
instrucție. 

Fiecare luptător va fi instruit să meargă înainte, fără a ţine 
seamă de primejdie, la lupta om contra om, cu scopul de a dis- 
truge pe inamic. E 

Această acțiune reclamând combinarea întrebuințării puştei — 
grenadei şi baionetei, rezultă că : 

— se va trece la execuţie, după ce s'a învăţat — în detaliu 
—întrebuințarea separat a acestor trei arme, 

— trebuie să se realizeze, pe timpul instrucției, surprindere și 
învingerea prin acțiune hotărâtă, deasemeni repeziciune, 

Iniţial, această categorie de instrucţie, se va face întrun 
poligon special de luptă apropiată, care: 

— are o adâncime de 150—300 m., 

— are inamicul reprezentat prin ţinte şi manechine, 

— va avea construite obstacole, în așa fel ca  executantul 
să fie surprins și silit la o observare ascuţită şi la o acţiune 
hotărâtă imediat, 

Apoi se va trece la exerciţii propriu zise de luptă apropiată 
care comportă: 

— Tragerea repede din mers, executată atunci când este 
prevăzut o întâlnire neașteptată cu inamicul. Trebuie ca ostaşul 
în această situație : 

— să înainteze în pas sau fugă cu arma pregătită pentru 
tragere și neasigurată. Baioneta pusă la armă. 

— întâlnind inamicul se opreşte, duce arma la umăr, ocheşte 


şi traşe, 

— Tragerea de pe șold și împungerea cu  baioneta, patul 
armei se sprijină pe şoldul drept. Operaţiunea reclamă : agerime — 
voinţa de a învinge şi vigoare fizică, 

— Aruncarea cu grenade la țintă, când se va executa 
aruncarea grenadei din diferite poziţiuni, adică: culcat, culcat cu 
săritură şi din fugă, 

— Conduita în asalt față de grenadele aruncate de inamic. 


In această situaţie ostașul se adăposteşte, pregătește grenada, 
după explozie execută un salt, apoi năvălește la atac. 


Concluzie. 

Această fază a luptei ofensive cere: 

— ca oamenii să nu conveargă spre rezistența inamică, 
fiecare asaltator merge drept înainte, 

— înaintarea se va face, folosind acoperirile de teren fără 
a trage foc, cât mai mult timp, 


— ca ostașul să cunoască la perfecţie, utilizarea puştei, 
grenadei şi baionetei. 


ș) Instrucția de noapte. 
Pentru această chestiune, condițiunile necesare sunt: 


— cunoașterea particularităţilor luptei pe întuneric  (vizibili- 
tate redusă — sgomotele se aud ușor — efectul focului slab 
măreşte pericolul surprinderei) 

— o cercetare minuțioasă 

— o recunoaştere a terenului 

— pregătirea surprinderii și păstrarea secretului. 


De aceia soldatul trebue să ştie: 


— să se orienteze pe întuneric în teren necunoscut. 
— să lupte noaptea, 
. — că lumina trădează trupele, 

— că liniştea nopţii face ca sgomotele să se audă la mare 
depărtare iar distanţele până la ele se apreciază — de obiceiu — 
scurt, 

— că de cele mai multe ori, culcat se vede mai bine, decât 
în genunchi sau în picioare. 

— că având urechea lipită de pământ se aude mai bine şi 
mai departe, 

— să găsească orice punct, chiar în teren necunoscut, 

— la tragerile de noapte, să ochiască mai jos. 

— să folosească busola. 


Concluziuni, 


Este absolut necesar, ca aplicaţiunile de noapte, să se exe- 
cute des, Ostașul trebuie să cunoască particularităţile impresiilor 
de noapte şi că înaintea acțiunilor de noapte, trebuie să-și aran- 
jeze echipamentul, astfel ca să nu facă sgomot, 

Progresiunea instrucției practice este următoarea ! 
— se execută mai întâi în teren cunoscut în semi obscuritate, 


— apoi în teren necunoscut, întunericul fiind complect, 


h) Lupta cu gaze, 


Cavaleria este cea mai expusă efectelor gazelor de luptă. 
De aceia, dintre toate armele, ea trebue să fie mai bine familia- 
rizată, cu acest nou mijloc de luptă. 

“În subperioada individuală, această instrucție comportă: 

— Scoaterea măștei din sac şi punerea ei pe față, 

— Scoaterea măştei de pe față şi introducerea ei în sac. 

— Antrenamentul progresiv în portul măștii (până la 30 
minimum), 

— Trecerea prin camera de gaze, 

— Creerea de momente tactice — în cadrul aplicaţiunilor în 
teren, pentru utilizarea măștii, 


Concluziuni generale. 


Găsesc necesar să scot în relief, greșelile, ce obişnuit se fac: 
— în atac și 
— în subperioada instrucției individuale, 


Acestea sunt: 


1. Nu se întrebuințează judicios terenul, în executarea  sal- 
turilor, Se culcă la întâmplare, neadăpostit şi necamuflat. 

2, La trageri: 

— se execută trageri fără să se ochiască și fără a se apre- 
cia distanţa și pune înălțătorul. 

— nu se urmăresc rezultatele obţinute la focurile trase. 

— nu se ţine evidența consumului de muniţie. 

3. Nu se dă atenţia necesară la orientare (ziua și mai ales 
noaptea). 

4, Nu se întrebuințează suficient lopata, iar în oprirea pe 
un salt, ostașii nu-și pregătesc un adăpost, care să-i poată apăra 
contra reacţiunilor inamice, 

5, Nu se insistă îndeajuns, în instrucție pentru formarea 
personalităţii şi iniţiativei, iar pentru realizarea acestui deziderat 
este necesar ca ostașul să fie plasat în situaţii diferite, cari recla- 
mă obligațiunea să se descurce singur, 

6. In descoperirea inamicului, ostașul nu se întreabă: 

— unde să'l caut? 

— cum să'| găsesc, 

7, Se neglijează principiile de a se ascunde vederilor ina- 
micului prin: 
— folosirea terenului 
— prezentarea unei ținte mici 
— nemişcare 
— camuflare, 
% 

Principii de avut în vedere „în apărare“. 


Noţiunile ce urmează se referă numai la instrucția  indivi- 


duală de luptă. 
Se va urmări — în special — desăvârşirea instrucției pentru 
a intra în reflexul fiecărui luptător, la următoarele categorii: 


1, Deprinderea vederii. 


Se va da o mare importanță descoperirii țintelor, deoarece 
acel ce vede întâi, va deschide focul mai devreme și deci va 
scoate din luptă pe adversar, 

Progresiunea de urmat este următoarea: 

a) Inițial. 

— pe distanțe mici cu obiective mari, apoi distanțele se 
măresc şi obiectivele se micșorează, 

— pe fonduri diferite, arătând influența acestora, asupra 
putinţei de a descoperi obiectivele. 

b) Ulterior. 

— exerciţii pentru a examina sau verifica puterea 'de vedere 
adică: ţinte până la 400 m. (ţinte figuri necamuflate). 

— exerciţii pentru descrierea țintelor, cari apar succesiv, 
până la 400 m. 

— exerciţii pentru descoperirea țintelor, urmate de exerciţii 
de ochire. 

Concluziuni, 

— Nu este permis a se întrebuința binoclul până la 400 m. 

— Exerciţiile de ochire se pot combina cu exercițiile de 
descoperire, 

— Definirea țintei comportă următoarele preciziuni: direcţie 
(!/a dreapta) — obiectiv caracteristic (casă izolată, trei pomi etc.) 
direcţia dela acest obiectiv la ţintă (spre dreapta), eventual se 
arată obiective intermediare (limba de arătură iazul, etc.), apoi 
se determină ţinta: tun inamic, 


Put 


2. Alegerea unui loc de tragere. 


Recrutul trebuie să ştie — pe dinafară — condiţiunile recla- 
mate de alegerea unui loc de tragere, care trebuie să îndepli- 
nească, următoarele condițiuni : 

— să fie paralel cu frontul, orientat cu faţa spre inamic, 

— să ofere un bun câmp de tragere, fără unghiuri moarte, 

— să nu fie repede observată de inamic (deci poziţie de 
tragere ascunsă, care ușurează deschiderea focului prin surprindere), 

— să nu fie pe o creastă, care se profilează la orizont, 

— să se evite grămezile de pietriș, cari sunt periculoase din 
cauza efectului spărturilor, 

— legătura cu vecinii să se facă în bune condițiuni, 


Concluziuni. 

Ca metodă de lucru, se va proceda astfel: 

— mai întâi se demonstrează cum trebuie să se procedeze, 
punând oamenii cari rep:ezintă inamic, să lucreze «bine» şi 
<greşit> în prezenţa recruţilor, 

— apoi se trece la lucru practic. 


3. Intrebuințarea focului în apărare. 


Focul trăgătorului, trebuie să îndeplinească următoarele 
condițiuni ; 

— să surprindă pe inamic. 

— să se execute repede. 

— să fie bine ochit. 

Se va arăta, că la deschiderea focului, deosebim două cazuri 
bine distincte, 


a) Focul! la comanda, comandantului de grupă —, care re - 
prezintă excepţionalul. 

b) Foc deschis din iniţiaţivă proprie (procedeu normal — 
Reg. German H. Dv. 130 art, 49) din următoarele cauze: 

— sgomotul luptei împiedică să se audă comanda. 

— se cere din partea soldatului iniţiativă. 

— inamicul înaintează repede, 

— inamicul este aproape. 

In special la cazul «<b>, executantul are obligaţiunea : 

— să-și aleagă ţinta în care va trage, 

— să aprecieze distanţa. 

— să-și pună înălțătorul, 

— să ţină evidența consumului de muniţiuni, 

— să observe efectul focului său. 
— să înceteze tragerea, 
— să verifice legătura cu vecinii. 


Concluziuni. 


Este ştiut că orice foc urmăreşte distrugerea inamicului și a 
mijloacelor sale de luptă. 
„Se va urmări deprinderea reflexă a soldatului, în: 
— descoperirea inamicului 
— aprecierea distanțelor 
— deschiderea unui foc — repede și bine ochit. 


Controlul focului şi al efectului obţinut, trebuie să constituie 
o preocupare constantă a înstructorilor, 


Focul neobservat şi ale cărui efecte nu sunt controlate, nu 


numai că risipește muniţia zadarnic, dar demască organele de foc 


şi le expune focului inamic, care a rămas fără a fi neutralizat, 


4. Organizarea terenului. 


Prin organizarea terenului se măreşte efectul armamentului 
propriu, micşorând simţitor pe acela al inamicului, 

Executarea lucrărilor de sapă, este deci obligatorie. Se im- 
pune deasemenea, camuflarea complectă contra vederilor terestre 
și aeriene. 

In subperioada individului, se va insista asupra executării 
practice, a gropilor de tragere, 

Actualul război a dovedit că gropile înguste şi adânci, oferă 
cea mai bună protecţie contra focului de artilerie și a carelor de 
luptă inamice, 

Ca formă, groapa se va face circulară (în formă de puț), 
mai largă la fund, Acest sistem oferă avantajele: 

— Carul de luptă trece ușcr peste ea. 
Din această groapă, se poate trage uşor în toate direcţiile, 
— Şenila carului, nu îngroapă trăgătorul, 


Concluzie, 


Rezultă deci; 

— necesitatea de a se executa practic la teren, foarte des, 
săparea acestei gropi. 

— că groapa trebuie să aibă forma circulară, 

5. Apărarea anticar. 


In totdeauna trebuie să se conteze pe posibilitatea apariţiei 
vehiculelor blindate inamice, 

Cu cât acestea vor realiza mai pronunțat surprinderea, cu atât 
efectul lor va fi mai periculos, 

Este ştiut că individul, este foarte impresionabil la apariţia 
carului de luptă. 

Deși ar pare, prematur, totuş trebuie, ca începând cu sub- 
perioada individului, să se creeze momente tactice — în apărare 
din care să se evidenţieze că „groapa individuală permite adă- 
postirea complectă a trăgătorului, contra carului de luptă şi că 
armamentul anticar este cel mai redutabil dușman al acestei mașini“. 

Este foarte necesar să se instruiască intens soldaţii, în spe- 
cial în ceeace privește apărarea contra carelor de luptă şi să se 
facă dese exerciții de apărare contra carelor,. 

Are o mare importanță faptul dacă ostașul se convinge în 
mod practic, că dacă stă în groapă, carul de luptă trece fără să-i 
cauzeze vre-un neajuns, iar după trecerea lui, poate reapărea la 
suprafață, să continuie în mod și mai eficace lupta contra infan- 
teriei inamice, sau chiar acțiunea contra carului, putându-l uşor 
incedia, aruncând în el, o sticlă cu lichid inflamabil, 


Concluziuni. 


Este absolut necesar să se instruiască toți oamenii asupra 
mijloacelor şi metodelor, pentru a combate acțiunea carelor de 
luptă, deoarece fiecare ostaș, poate fi pus în situația să se apăre, 
sau să lupte contra unui asemenea instrument de luptă. 


6. Concluziuni. 


La această categorie de instrucţie — apărarea — instructorul 
trebuie să observe ca să remedieze, la timp, următoarele greșeli, 
generale : 

a) La instrucția tragerii. 

— Se trage fără a se ochi, 

— Se deschide foc la distanță mare, care descoperă dispo- 
zitivul fără să aibă eficacitate 

— Nu se urmărește efectul focului la ţintă. 

— Nu se schimbă înălțătorul, 

— Nu se respectă disciplina focului (bine condus — eficace 


— repede), 

— Nu se ţine evidența consumului de muniţie. 
— Să se facă exerciţii de reîmprospătare cu muniţie, 


b) Lucrările de organizarea terenului. 


— Să se execute întotdeauna, 
— Să respecte condiţiunile de camuflaj. 
— Să vizeze în această subperioadă execuţia gropilor circulare, 


Concluziuni generale. 


Din sinteza noţiunilor arătate în acest articol, pentru sub- 
perioada individuală, se desprind următoarele ; 

1, Este absolut necesar: 

— Executarea prescripțiunilor de educaţie fizică și un antre- 
nament progresiv al individului, pentru ca ostașul să poată rezista 
şi face față tuturor eforturilor reclamate de războiul modern. 

— Acordarea unei atenţiuni speciale privitor la: 

— instrucţia tragerii, ţinându-se evidența oamenilor asupra 
progreselor realizate şi stimulând pe cei înapoiaţi. 

— atac, în special tehnica salturilor, deoarece au fost pierderi 
în efective, numai din cauza faptului că nu se utiliza judicios 
terenul și nu se respectau intervalele. 

— apărare, pentru deschiderea și disciplina obligatorie a 
focului, noţiuni de camuflaj și apărare contra carelor, 

— Ca la toate aplicaţiunile să se prevadă momente tactice 
pentru: aviaţie şi gaze de luptă. 

2, Să se insiste, încă din subperioada individuală, pentru 
formarea personalităței şi dezvoltarea iniţiativei, punând soldatul în 
situații diferite şi lăsându-l — sub supravegherea instructorului — 
să se descurce singur, 

Numai prin acest sistem se va ajunge la rezultate bune, pe 
câmpul de luptă şi obţine individualități conștiente. 

3, Atacatorul, trebuie să fie convins că efectul armamentului 
apărătorului se micşorează, din motive tehnice si psihologice, în 
măsura apropierii de inamic, 

4. Tanacitatea luptătorilor în apărare, trebuie deasemeni cul- 
tivată, în sensul că cine apără o poziţie, moare pe ea, iar inamicul, 
pătruns în poziţie, trebuie imediat dat afară, 

Toţi ostaşii trebuie să fie convinși, că atât timp cât apărarea, 
vrea să rămâne pe loc, atacatorul nu poate înainta, oricâte mijloace 
ar folosi, decât dacă îl scoate din luptă. 


5, În cele mai neînsemnate ramuri de activitate, mișcările 
soldatului trebuie să fie reflexe desăvârşite, marcate de o necon- 
tenită energie, entusiasm şi bună dispoziție. Soldatul trebuie să 
trăiască intens situația şi să depună foarte mult suflet, în tot 
ceeace execută, 


Trebuie în special reţinut următorul adevăr „Consecințele 
unei instrucții individuale rău îndrumate, cu greu. vor putea fi 
îndreptate“. 


Lt.-Colonel, |. Cheruvim 


+ EROUL COLONEL CONSTANTIN LOVINESCU 


Impresionat de felul eroic cum şi-a ales jertfa vieţei — 
Colonelul Const. Lovinescu — căzut la datorie în mijlocul osta- 
şilor săi — m'a făcut să scriu cele ce urmează — fiind o pildă 
vie de eroism legendar — demn de urmat de viitorii comandanți ai 
oastei neamului, când vor fi chemați a-și face datoria de sânge 
pe altarul sfânt al Patriei române și existenței noastre naţionale, 


Colonelul Const. Lovinescu s'a născut la Fălticeni la 20 
lanuarie 1894 — pe plaiurile unde s'a născut și eroul Colonel 
Pastia Al. Deci, amândoi vrednici urmași ai legendarilor plăeși ai 
lui Ştefan Vodă — cel Mare — cari au făcut faima lumei, ca 
apărători ai crucei şi credinței creștine — împlinindu-se versurile 
cântate de marele Bard al Moldovei Vasile Alexandri că: 


„Din vultur, vultur naşte,“ 
„Din slejar, stejar răsare“. 


Sublocotenent la 1 Iulie 1916 își ia locul în front pe fron- 
tiera de Sud a Dobrogei unde îl găseşte declaraţia de războiu, 
15 August 1916, cu Regimentul 5 Roșiori și ia parte la luptele 
întârjite şi memorabile din acea parte. În una din lupte are calul 
împușcat el rămâne în viață luând parte la toate luptele până la 
terminarea războiului — în care timp a suferit și un atac de gaze 
— fără consecințe grave pentru sănătatea lui, 

Războiul pentru desrobirea din nou a Basarabiei îl găsește 
cu gradul de Lt.-Colonel ca ajutor la Reg. 12 Călăraşi Roman, 
cu care ia parte la toate luptele până la cucerirea Odesei, În 
anul 1942 i se încredințează comanda Reg. 12 Călărași. 

Regimentul primește ordin la Lemberg de a pleca pe front. 
În ziua de 2 Oct. 1942 porneşte spre front și după 14 zile de 
marș forțat, ajunge în ziua de 24 Oct, în cotul Donului unde îşi 
ia sectorul în primire cu ostașii săi descălecaţi. In ziua de 26 
Oct, are ordin a ataca și ocupa satul Kleţcaia, In zorii zilei por- 
neşte la etac. Lupta este grea, focul năprasnic al inamicului seceră 
fără milă rândurile vitejilor călăreţi, Spre amiaza zilei aripa stângă 
a regimentului este pironită pe loc de. focul ucigător al inamicului 
de pe marginea satului Kleţcaia — ce urma să fie învăluită, 

In aceste clipe grele Colonelul Lovinescu ia eroica hotărîre 
— ca prin pilda lui să-și pornească vitejii la atac şi să-și înde- 
plinească misiunea, Părăsește postul comandă și cu arma în mână 
se îndreaptă- prin ploaia de gloanţe și spărturi de obuze și bran- 
dturi spre aripa care rămăsese în urmă, străbate 500 m, și ajunge 
în linia lor când intră în snopul secerător al unei mitraliere, din 
care 2 gloanţe îi perforează stomacul şi eroul este culcat la pă- 
mânt cu arma în mână, Își împlinise datoria şi visul măreț al os- 
tașilor — de a muri cu arma în mână în mijlocul camarazilor săi iubiţi, 

Reproducem mai jos scrisoarea Căpitanului I. Paraschivescu 
fostul său adjutant trimisă soţiei eroului, care este atâta de înăl- 
țătoare şi de mișcătoare încât este bine să fie citită de cât mai 
mulți viteji ostaşi: 

<Convins fiind că-mi fac o datorie din a vă scrie, încerc a 
reda mai jos scene din viaţa de ultimele zile a camaradului nostru : 

Plecaţi de acolo unde aţi rămas, familii dragi nouă, soțul 
Dvs. nici o clipă n'a fost despărțit de mine. Legat sufletește, ală- 
turi am fost totdeauna, în timpuri calme ca și în cele vijelioase, 
Ziua de 25 Oct, a. c. ne găsește aci, în faţa perfidiei şi laşităţii 
omenești a poporului fără Cruce şi fără Dumnezeu, 

Totdeauna atent, prudent, cu un calm fără pereche conduce 
lupta şi victoria pare că mijește, 

Incordaţi, trece noaptea spre ziua de 26 Octomvrie a. c. şi 
în dimineaţa zilei începe lupta ce s'a sfârșit prin jertfa soțului Dvs, 

In după amiaza zilei, nerăbdător, colonelul părăseşte postul 
de comandă, pleacă în linia I-a, îşi îmbărbătează prin exemplul 
său ofițerii şi trupa; atacul progresează dar în faţa generalului 


comandant — cade răpus de 2 gloanţe ce l-au lovit în burtă, 
scapă arma din mână și se prăbușește la pământ, 

Mi se vestește căderea lui — îl înlocuesc la comandă, con- 
ducând mai departe lupta ce s'a încheiat cu moartea lui și gloria 
unităţii al cărui comandant a fost. 

L-am găsit apoi, am fost lângă el, l-am încurajat. Niciun 
moment n'a regretat că se desparte de viață, cuvintele lui ultime 
au fosti . 

— Visul meu era să mor pentru Patrie şi Rege, pentru drep- 
tatea poporului nostru cu arma în mână în mijlocul vostru, aici 
în linia l-a. Soţia mea iubită şi fetele mele dragi sunt în ochii şi 
mintea mea. Spune-le că în ultimele mele clipe gândul meu a 
fost la ele, 

N'a suferit. L-am evacuat cu maşina la spital, însă pe tim- 
pul transportului a murit în brațele medicului nostru, 

Stimată doamnă, golul produs prin pierderea omului ce a 
fost soțul Dvs, — tatăl fetițelor dragi lui, comandantul și fratele 
nostru mai mare, este un gol de neînlocuit, 

Pe colonelul Lovinescu, cine l-a cunoscut mai adânc n'a 
putut să nu-l aprecieze. Om cu calităţi excepționale, neînfricat 
de moarte, a fost un exemplu viu de adevărat comandant — om 
de războiu, 

Căderea sa în linia l-a cu arma în mână printre soldați, în 
fața generalului său, a făcut pentru a se raporta mai sus astfel: 

<Colonelul Lovinescu luptând în linia l-a cu soldații săi a 
căzut pe câmpul de onoare ca un adevărat erou. Cinste lui și 
unităţii al cărui comandant a fost. Răsplata o merită cu prisosință 
dela Patrie, 

A fost înmormântat cu toate onorurile cuvenite, aci într'un 
sat, alături de camaradul său căpitanul Stoianov, Moartea sa o 
plângem cu toţii. Exemplul lui ne întărește însă, căci de acolo 
din mormânt ne supraveghează încă, ne îndeamnă la răzbunare, 

Respectuos vă rog, nu-l plângeţi. Moartea a fost jertfa 
cerută de viitorul poporului nostru — a fost ţertfa viitorului 
copiilor lui, 

Fiţi mândră de dânsul, 


Moartea lui ne-a impresionat pe noi toți de aci = stăm și 
nu ne putem încă reculege, icoana lui blândă va rămâne așa în 
mintea noastră, 

Dumnezeu să-l ierte, a fost un erou între eroic, 

Cavaleria se poate mândri cu vitejii săi eroi — cum a fost 
Colonelul Dănescu care a murit în fruntea Brigăzii sale şi Colo- 
nelul Lovinescu, ei au scris întradevăr cu sângele lor pagini de 
"eroism şi glorie în cartea de aur a cavaleriei române, Măreţia 
faptelor este pilda cea mai vie ce lasă viitorilor călăreţi doritori 
a fi la înălțimea chemării lor — când Patria și dreptatea neamului 
le va cere și jertfa cea mare a vieţii lor. 

Ei au cinstit cu faptele lor jertfelnice şi măreţe Cavaleria 
română și renumele vitejesc al neamului românesc, 

Cu aşa eroi un neam nu poate să piară. 


General Constantin Dragu. 


+ CĂPITANUL CONDURACHE 


Când începi să numeri ofiţerii de cavalerie care au căzut 
mândri cu faţa la inamic, când răscolești prin documentele unită- 
ților şi asculți crâmpee din povestea viforoasei și scurtei lor tine- 
reţi, aflând pentru fiecare dintre ei că moartea nu a fost o în- 
tâmplare ci o jertfă voită care încununa un şir de fapte eroice, 
îţi încolţeşte în minte încredințarea : 

Cavaleria, în existența Neamului Românesc, înseamnă mai 
mult decât o armă, ea reprezintă o atitudine. 


Din rândurile tot mai dese ale acestor cavaleri ai dreptu- 
rilor şi demnităței românești, se desprinde luminosul chip al Că- 
pitanului Condurache, așezându-se călare, înainte, aşa cum a trăit, 

Comandant al unui escadron de Pionieri, se avântă peste 
Nistru într'o barcă șubredă în mijlocul iadului de foc de la Lia- 
seuţi, elanul şi încrederea sa, antrenează după el toate îmbarca- 
ţiunile, punând stăpânire pe casematele şi zidul betonat de pe ma- 
lul rusesc, casemată cu casemată, pe o adâncime de 4 Km., sunt 
cucerite și în fiecare clipă, o nouă dovadă de eroism, Eroisme 
strălucite fapte de arme, exemplu de pricepere și îndrăzneală, el 
le săvârşeşte în linişte, cumpănit, ca pe o obișnuință și când cei 
din jurul lui îl privesc înmărmuriţi, Căpitanul Condurache rămâne 
ruşinat, modest; el nu putea pricepe pentru ce atâta admiraţie 
când săvârşirea lucrurilor venea din adâncimile firei lui. 

In bătălia dela Akimowka din fumuria toamnă a anului 1941, 
lângă Marea de Azov, în această supremă și gigantică încordare 
românească, Căpitanul Condurache devine omul momentelor de 
criză iar unitatea sa întărită şi cu alte elemente, a „constituit în- 
totdeauna, nădejdea ultimei încercări, 

Căpitanul Condurache, contraatacă neîncetat, timp de 10 
zile şi 10 nopţi. Când rezistenţa părea că se destramă, pleca 
Condurache ;.. și când sosea el cu voinicii lui printre puhoaiele 
de ruşi îmbătați de speranţe şi de vutcă, se făcea lumină... 


Aveai impresia că de acest om s'a îngrozit şi moartea,? că 

la naşterea lui, ursitoarele lau scăldat cu «apă vie» încât fierul 
nu-l poate atinge iar norocul s'a îngemănat cu el. 

In Caucaz, pe timpul însoritei veri din 1942, mereu în frun- 
tea Escadronului, a gonit năprasnic către Marea cea Mare. 

Lângă Natuhaewskaja, surprins în coloană de către o esca- 
drilă bolşevică, o schiţă de bombă îl lovește destul de greu însă 
înfrângând ceiace era omenesc în el, se ridică şi până când nu-şi 
pune unitatea în ordine, nu se gândeşte să se panseze, apoi în 
căruță, în fruntea escadronului, îşi conduce mai departe unitatea 
la misiunea ei şi refuză să fie evacuat, 


In stepa calmucilor la Scharnut la 20 Noembrie, trimis să 
întărească un regiment de roșiori puternic atacat, ajunge la P. C. 
al regimentului şi în momentul venirei lui un important grup de 
ruşi care reuşise să pătrundă și să se strecoare la adăpostul nopţei, 
loveşte în postul de comandă şi baterii. Căpitanul Condurache 
s'a întrecut pe el însuși. Rezista cu încăpățânare şi la lumina ra- 
chetelor vânează bolșevicii. A fost ca în legendă. 

Fecior, de fecior de răzești, crescut în cântecele bătrânești, 
cu Fulga, Mihu copilul și Toma Alimoș, sămânță de oameni 
aprigi pe drepturile lor şi veşnic cu fruntea sus, avea în lupte 
străşnicia celor cu «ghioaga nestrujită» de la Lipnic, Valea Albă 
şi din atâtea bătălii în care s'a ctitorit Neamul Românesc. 

La 12 Decembrie 1942, după ce timp de 22 de zile toate 
încercările ofensivei ruseşti se năruiseră în faţa rezistenţei şi reac- 
țiunilor surprinzătoare ale Diviziei de Cavalerie moldovene, Căpi- 
tanul Condurache îşi duce escadronul la Ikisorgakin în vederea 
regrupărei pentru ofensiva ce trebuia să înceapă a doua zi, 

Aflat la Ikisorgakin, aude la Werch Salk bubuind tunul şi 
țăcănit aprig de arme automate, știa că acolo sunt două esca- 
droane de roşiori din ţinutul Botoșanilor, 

Situaţia era foarte critică pentru roșiori și din cauza bom- 
bardamentului firul telefonic se rupsese iar aparatul G, se îndârjea 
să nu funcţioneze. 

Clipele erau numărate şi Căpitanul Condurache simțea că 
nu mai este timp să raporteze Diviziei. . 

„Şi atacă, așa cum numai el știa să atace. Ruşii loviți în 
flanc şi spate, se dezorientează şi companiile ruseşti încep să 
gonească înapoi... Incruntaţi în gândul răzbunării asupra celor ce 
le smulseseră victoria, concentrează ca un ultim gest, toate bran- 
durile asupra pionierilor și Căpitanul Condurache este lovit în plin. 

Și scrie hronica «de multă moarte şi perie au făcut în 
păgân și mulți pași și sângeaci au perit şi cine cum a putut în 
toate părțile s'au răschirat dară şi de la Moldoveni au căzut om 
de frunte», 

Căpitanul Condurache, stă senin în faţa dărăpănatei biserici 
de la Kisselewka în Stepa calmucică şi strățuește înainte, credința 
și destinul Neamului. 


Maior, Octavian Adam 


„Doi Calăreţi Eroi Cavaleri ai Ord, Mihai Viteazul 
“+ Căpitanul Dumitru Picioroga și 
+ Sublt. rez. Stângaciu Gheorghe 


Chinuitoare sunt clipele când eşti sortit a purta în suflet 
durerea despărțirii, de cei pe care i-ai iubit şi ţi-au fost dragi, 

Cavaleria a trebuit să dea până în prezent tribut mare grele- 
lor lupte, duse în contra unui inamic perfid și laș, 

Cu toate că ofițerii şi trupa au fost educați în școli și regi- 
mente, mai mult în spiritul unei lupte de cercetare, modul specific 
de acţiune al scumpei noastre arme, totuşi atunci când au fost 
puși să treacă prin barajul de foc şi beton al cazematelor, au 
dovedit cu prisosință că sunt iscusiți și pentru acest fel de luptă, 
cu toate că nu intra în doctrina armei noastre, 

În atacuri și contraatacuri, precum și în grelele lupte de 
menținerea poziţiilor ocupate, ofiţerii și trupa acestei nobile arme, 
s'au identificat cu locul pe care-l ocupau, nedând un pas înapoi, 
cu toţii rămânând pe locul în care se găseau, trăgând cu arma 
chiar ultimul cartuș, pân' copleșiți de valul inamic, treceau în 
tabăra eroilor, străpunși de vre-o baionetă sau călcaţi de vre-un 
tanc, 

Nu mai prejos au fost călăreții, când vremelnic au fost 
sortiți a părăsi nobila armă și a se despărți de sublimul ideal 
«calul», spre a-l înlocui cu «motorul». 

Viaţa este -o evoluţie şi nu o revoluție şi cei hărăziţi, au 
trebuit să se supună ordinelor superioare, 

Dintre călăreţii trecuţi în Moto-Mecanizate, fac parte şi 
aceşti doi bravi eroi: Căpitanul Dumitru Picioroga şi Sublocot, 
Stângaciu Gheorghe, 

Căpitanul Dumitru Picioroga, călăreț în toată puterea cuvân- 
tului, s'a identificat complet cu lozinca dela intrarea principală 
din Școala Ofiţeri de Cavalerie Târgovişte: <Ofiţerul de Cava- 
lerie trebuie să fie şi călăreț şi cavaler», , 

In luna Noemvrie a anului 1939, a' fost forțat să părăsească 
vremelnic viteazul Regiment 5 Roşiori, deoarece un suflu nou se 
abătea în ţară: Înfiinţarea unităţilor blindate, 

A fost ales ca pionier pentru această nouă armă de elită. 

Aici, în tovărăşie cu ofiţeri calificaţi şi din arma infanteriei, 
au pus bazele unei unități de cea mai înaltă clasă, 

Când, la 22 lunie 1941, Grupul de cercetare aliDiviziei l-a 
Blindate, a trebuit să contribuie la [upte, împreună cu această 
Mare Unitate Blindată, alături de camarazii germani, contra unui 
inamic mult superior, el, Căpitanul Dumitru Picioroga, împreună 
cu subalternii săi: Locotenent Husărescu Z, Constantin, Locote- 
nent Rusescu Valeriu şi Sublocotenentul Stângaciu Gheorghe, au 
fost cei dintâi plecaţi. 

Comanda Grupului de Cercetare a avut-o un alt «călăreț 
de elită> din această nobilă armă, Domnul Maior Adjutant Eugen 
Niculescu, 

Au mers din victorie în victorie cu motocicletele lor, semă- 
nând moartea şi groaza în rândurile duşmane. 

Au ocupat Chișinăul și au mers mai departe, dincolo de 
Nistru spre Odessa, 

In ziua de 6 August 1941, la Mihailowka, Căpitanul Dumitru 
Picioroga, a trebuit să dea tribut pe cel mai vechiu subaltern al 
său, Locotenentul Husărescu Z. Constantin, post-mortem Căpitan 
şi Cavaler al Ordinului Mihai Viteazul, 

Pentru curaţul, abnegaţia și spiritul de jertfă, au fost răs- 
plătiți din campania trecută, de către Majestatea Sa Regele, cu 
cea mai înaltă distincție <Ordinul Mihai Viteazul», atât Coman- 
dantului Grupului de Cercetare Moto Domnul Maior Eugen 
Niculescu, precum și Căpitanul Picioroga Dumitru și Sublocote- 
nent Stângaciu Gheorghe. 

Şi pentru a caracteriza mai mult acest brav erou, citez o 
frază din nota calificativă, dată de comandantul său din război, 
Domnul maior Adjutant Eugen Niculescu, 

«Nu găsesc cuvinte pentru a caracteriza pe acest ofițer de 
o excepțională valoare, din punct de vedere al pregătirii profe- 
sionale și bravurei personale. Pe baza art. 78 din legea înaintărei 
în timp de războiu, îl propun a fi înaintat la gradul de Maior în 
mod excepțional, deși nu are vechimea regulamentară», : 

Revenind în ţară, în toamna anului trecut, zi de zi au pus 
toată energia şi priceperea pentru pregătirea din nou a viitorilor 
ostași, cu cari trebuiau să plece iarăși la lupte, 

Și au plecat în vara acestui an, de data aceasta conduși de 
viteazul Comandant, Domnul Colonel Eric Otto Benedict, 

De curând ne-a venit trista veste, că la 21 Noemvrie 1942, 
au căzut în cotul Donului, atât Căpitanul Picioroga Dumitru cât 
şi Sublocotenentul Stângaciu Gheorghe, după ce au trimis pe 
lumea cealaltă coloane întregi de ruşi, 

Considerau că locul lor e numai acolo, în sgomote de obuz, 
nesiguranță şi praf de puşcă, 

— Bravi eroi! Viaţa voastră a fost un simbol de muncă, 
cinste şi corectitudine ! 

— Noi cei rămaşi în Grupul de Specialităţi Moto, vom lua 
de exemplu jertfa voastră, servindu-ne drept ideal tuturor în 
acţiunile viitoare ! 

— Când spiritele voastre, în nopţile cu clar de lună, vor 
pluti pe deasupra cazarmei voastre dragi, unde aţi pus toată 
priceperea, râvna și munca voastră, să ştiţi că noi, camarazii 
voştri iubiţi, nu vă vom uita niciodată! 

Aşa au știut să trăiască, să lupte şi să moară, călăreţii, din 
Moto-Mecanizate. 

O lacrimă să curgă de cei ce simt, pentru eroii căzuţi pe 
Câmpul de Onoare. 


Căpitan Constantin Bogatu 


+ EROUL SUBLOCOTENENT MIRCEA RALEA 


A pus tresa de Sublocotenent în vara anului 1939, fiind 
repartizat Regimentului 8 Călărași. 

Nobil ca origină, nobil în toată viața lui atât de scurtă, 
dăruindu-se Patriei la vârsta de 24 ani. 

Era o fire înaltă, puţin cam slăbuţă şi mereu preocupat de 
vre-o chestiune nouă, 

De când pusese tresa de ofițer, tot timpul a fost prin dife- 
rite zone din ţară, 

În primăvara anului 1940, de straje la Nistru înspre Rezina, 
zi de zi, noapte de noapte, cu ochii aţintiţi spre mișcările celor 
din <Raiul Bolşevic». 

A luat parte la cea mai dureroasă epopee din istoria noastră 
«Cedarea Basarabiei», 

Plângea ca un copil şi a jurat faţă de toți camarazii săi, că 
mai bine să moară decât să trăiască fără să se răzbune, 

Incepând campania din vara anului 1941, Sublt, Mircea 
Ralea era copleșit de fericire, ştiind că - are prilejul să se achite 
de jurământul făcut. 

Cu plotonul lui de tunuri anticar, a plecat cu Regimentul 
de Călărași, înscriind minuni de vitejie şi stârnind admiraţia 
tuturor, 

Il iubea Comandanul şi camarazii, îl iubeau tunarii lui dragi, 

Prea era dotat cu putere de muncă, inteligență sclipitoare 
şi prea 'se da de exemplu în orice acţiune ce întreprindea, 

In Basarabia, cota 212 Nord Brătuleni — Pădurea Leului — 
Boldureşti, Nisporeni, Vărzăreşti, Dealul Bălan, Dolna, Pădurea 
Răcătău și apoi Dalnic, Grossliebenthal, Kleinliebenthal, Suhai- 
Liman, Odessa, sunt locuri unde tunurile lui au făcut torţe 
incandescente carele de luptă inamice, ce se încumetau să-l atace, 

Majestatea Sa Regele, în urma propunerilor şefilor săi, i-a 
conferit drept răsplată, Coroana României cu spade și panglică 

de Virtute Militară în gradul de Cavaler, 

Stătea neclintit sub ploaia de obuze, personal Îa tun, mânuind 
cu îndemânare luneta, deriva și trăgaciul. 

Cine intra în reperul lui, nu a mai scăpat teafăr. 

Fiind specialist şi în Moto-Mecanizate, a trebuit, după 
întoarcerea în ţară, să părăsească regimentul său de Călăraşi, 
spre a porni din nou la luptă, de data aceasta cu o Mare Unitate 
Blindată. 

Nou mutat într'o unitate motorizată, s'a afirmat chiar din 
primele zile, ca un ofițer de mare nădejde, 

Şi aici îl iubea Comandantul ca pe copilul lui, îl iubeau 
camarazii ca pe fratele lor. 

Cu toate că suferea de un început de reumatism, căpătat 
tot din cauza zilelor și nopţilor trăite prin şanţuri, în ploi şi ume- 
zeală, cu toate că fusese propus a rămâne la P.S., nua 
acceptat, 

Atrăgându-i-se atenţia că, Comandantul a hotărât să rămână 
în interior în urma recomandaţiilor facute de medicul unității ca 
fiind bolnav, a spus: <Când cred că am cei mai buni tunari 
anticar, ce am instruit vre-o dată, nu renunţ la lupte pentru nimic 
în lume», 

Şi a plecat cu atâta voioşie și cu atâta speranță în isbândă, 
încât îmbărbăta și pe ceilalți camarazi plecați odată cu el, 

Când tunurile lui au fost puse să arate ceiace pot, a înscris 
pagini de glorie, în grelele lupte din Cotul Donului. 

Nici-un car blindat inamic, atât timp cât a fost teafăr în 
mijlocul dragilor săi soldaţi, nu a putut să-i depăşească, cu toate 
că îl atacau în valuri, 

Şi când situaţia era complet restabilită, o schije nemiloasă 
de brandt, a pus capăt unei vieţi atât de tinere, pline de nădejdi 
şi speranțe pentru Ţară. 

A murit ca un adevărat erou, dar convins că prin moartea 
lui, va servi drept pildă tuturor, pentru atingerea idealului comun, 

Dumnezeu să te odihnească în pace caracter nobil şi suflet 
ales. Vei fi veşnic în mintea și inima noastră şi ne vom strădui 
a-ți răzbuna jertfa, 


Căpitan Constantin Bogatu 

